Τουρισμός: Χωρίς καραντίνα και μάσκα θα έρχονται οι τουρίστες από ασφαλείς προορισμούς\nYou are at:Home » Οικονομία » Τουρισμός: Χωρίς καραντίνα και μάσκα θα έρχονται οι τουρίστες από ασφαλείς προορισμούς\nBy Βασίλης Φουρτούνης on 21 Μαΐου, 2020 Οικονομία\nΤο σχέδιο της κυβέρνησης για την επανεκκίνηση του τουρισμού με την ον ονομασία Restart Tourism, όπως ονομάστηκε από το αρμόδιο υπουργείο, το οποίο ανακοίνωσε χθες ο υπουργός Χάρης Θεοχάρης, είναι ένα σχέδιο «σαφές και σχεδιασμένο για να εξασφαλίσει ασφάλεια σε εργαζόμενους και επιχειρήσεις», όπως είπε χαρακτηριστικά.\nΟ τομέας του τουρισμού, που θα δώσει μια μικρή ανάσα στην οικονομία μέσα στην κρίση του κορονοϊού, θα επανεκκινήσει σε δύο μέτωπα.\nΤο πρώτο αφορά τον εσωτερικό τουρισμό, ενώ\nτο δεύτερο αφορά το άνοιγμα των συνόρων για επισκέπτες από το εξωτερικό.\nΈχει ήδη τονιστεί πως θα στηριχθεί ο καταδυτικός τουρισμός και το γιότινγκ, που ξεκινά στις 25 του μηνός. Μία εβδομάδα μετά, την 1η Ιουνίου, ανοίγουν τα ξενοδοχεία 12μηνης λειτουργίας όπως είχε ήδη ανακοινωθεί, καθώς και τα κάμπινγκ/κατασκηνώσεις. Τα εποχικά ξενοδοχεία θα ανοίξουν νωρίτερα και συγκεκριμένα στις 15 Ιουνίου, όπως ανακοινώθηκε χθες, πράγμα που σημαίνει πως θα είναι έτοιμα να υποδεχθούν τους επισκέπτες από το εξωτερικό όταν θα ανοίξουν τα σύνορα.\nΕπίσης από τις 15 Ιουνίου απελευθερώνονται οι πτήσεις από και προς το αεροδρόμιο «Ελ. Βενιζέλος», αλλά μόνο για χώρες με καλά επιδημιολογικά κριτήρια, ενώ από την 1η Ιουλίου θα γίνονται ελεύθερα οι πτήσεις του εξωτερικού και στα άλλα αεροδρόμια της χώρας.\nΝα τονιστεί ότι οι ανακοινώσεις της κυβέρνησης σχολιάστηκαν μάλιστα ιδιαίτερα θετικά από τα ΜΜΕ της Ευρώπης, που πανηγυρίζουν για την απόφαση της Ελλάδας να κάνει αυτό το restart στον τουρισμό.\nΕπιπλέον ανακοινώθηκε χθες ότι η χώρα μας θα δεχτεί επισκέπτες από χώρες με καλά επιδημιολογικά στοιχεία, όπως η Γερμανία, η Βουλγαρία, αλλά και χώρες της Βαλτικής, που θα είναι η κύρια «αγορά» επισκεπτών για τουρισμό. Περίπου 20 χώρες είναι αυτές που θα μπορούν να φέρουν επισκέπτες στην Ελλάδα στο πρώτο κύμα, ενώ από το υπουργείο τονίζεται πως τα κριτήρια που θα αξιολογούνται θα είναι η οδική πρόσβαση, η μεσαία απόσταση αεροπορικώς και οι ομογενειακές κοινότητες.\nΟ υπουργός Τουρισμού, Χάρης Θεοχάρης, τόνισε πως οι δυνητικοί επισκέπτες της Ελλάδας δεν θα είναι υποχρεωμένοι να πραγματοποιήσουν τεστ ανίχνευσης του κορονοϊού, ούτε θα χρειαστεί να μπουν σε καραντίνα, ωστόσο θα γίνονται στην Ελλάδα δειγματοληπτικά τεστ σε όλους τους επισκέπτες.


Άλιμος: Ανεξάρτητος δημοτικός σύμβουλος ο Γιαννακόπουλος - notia.gr\nΆλιμος: Ανεξάρτητος δημοτικός σύμβουλος ο Γιαννακόπουλος\n10/10/2017 10/10/2017 notia team Κανένα Σχόλιο\nΑνεξάρτητος δημοτικός σύμβουλος είναι ο Δημήτρης Γιαννακόπουλος μετά την επιστολή ανεξαρτητοποίησης που έστειλε σήμερα το πρωί, στον δήμαρχο και στον πρόεδρο του δημοτικού συμβουλίου.\nΣτην επιστολή, ο Δημήτρης Γιαννακόπουλος εξηγεί τους λόγους που τον οδήγησαν στην ενέργεια αυτή. Το δημοτικό συμβούλιο Αλίμου θα έχει πια 4 ανεξάρτητους συμβούλους: Γιώτα Προυντζοπούλου, Ταξιάρχης Δήμου και Δημήτρης Γιαννακόπουλος από τον συνδυασμό «Αγαπώ τον Άλιμο” και Βαγγέλης Ευαγγελίου από τον συνδυασμό «Άλιμος: Εδώ Ζούμε”.\nΗ ΕΠΙΣΤΟΛΗ ΤΟΥ ΔΗΜΗΤΡΗ ΓΙΑΝΝΑΚΟΠΟΥΛΟΥ\nΕίναι γεγονός ότι εδώ και μεγάλο χρονικό διάστημα σε πολλά κρίσιμα ζητήματα που αφορούν στο Δήμο μας, έχω εκφράσει τις επιφυλάξεις και διαφωνίες μου τόσο στο Δήμαρχο όσο και σε άλλους συναδέλφους μου του συνδυασμού «ΑΓΑΠΩ ΤΟΝ ΑΛΙΜΟ».\nΘεωρώ ότι οι απόψεις και οι χειρισμοί του Δημάρχου δεν συμπλέουν πλέον με τις δικές μου απόψεις και κυρίως με τις προεκλογικές μας δεσμεύσεις. Συγκεκριμένα:\n1)Στο πολύ σημαντικό ζήτημα της επένδυσης του Ελληνικού, ακολουθείτε μια αναποτελεσματική πολιτική τακτική με αμφίβολα αποτελέσματα. Στις σχετικές συναντήσεις σας με τα αρμόδια όργανα της Κυβέρνησης για το μέγα αυτό θέμα που αφορά στο Δήμο μας, αποκλείσατε τους αιρετούς που θα μπορούσαν να συμβάλουν στις διεκδικήσεις τόσο με τα υπουργεία όσο και την εταιρεία που έχει αναλάβει την υλοποίηση του έργου.\nΤο θέμα του Ελληνικού κ. Δήμαρχε αποτελεί υπόθεση όλων των δημοτικών συνδυασμών και όλων των κατοίκων του Αλίμου.\nΕπιπλέον, η συνεχής αντιπαράθεση με Δήμαρχο γειτονικού Δήμου, μόνο κακό μπορεί να προκαλέσει στο Δήμο μας: H πρωτοβουλία σας για προσφυγή στην Επιτροπή Επίλυσης Διαφορών μεταξύ Δήμων (Ν. Καλλικράτη), προκειμένου να διεκδικήσετε μέρος του πρώην αεροδρομίου μπορεί να έχει καταστροφικά αποτελέσματα εάν τελικά δικαιωθεί ο Δήμος Ελληνικού-Αργυρούπολης που διεκδικεί την περιοχή του Αγίου Κοσμά.\n2)Η οικονομική υπηρεσία του Δήμου μας «επιμένει» να χρεώνει τέλη καθαριότητας σε δεκάδες συνδημότες μας που έχουν ακίνητο στο Δήμο μας αλλά έχουν διακόψει την παροχή ρεύματος (με έγγραφο της ΔΕΗ).\nΥπάρχουν μάλιστα περιπτώσεις που δεν υπήρχε ούτε μετρητής της ΔΕΗ, ωστόσο ο Δήμος μας χρεώνει με τέλη καθαριότητας τους ιδιοκτήτες, αδιαφορώντας για τη σχετική νομοθεσία. Σας έχω ενημερώσει προσωπικά για τα ζητήματα αυτά καθώς και τους αρμόδιους αντιδημάρχους.\n3)Οι συνεχείς αντιπαραθέσεις σας με υπαλλήλους του Δήμου εξαιτίας των αναίτιων μετακινήσεών τους σε θέσεις διαφορετικές από αυτές που έχουν προσληφθεί, στερεί από τις υπηρεσίες του Δήμου άτομα καταρτισμένα και ικανά να εξυπηρετήσουν τους δημότες μας. Είναι αλήθεια ότι σημαντικός αριθμός υπαλλήλων του Δήμου μας ζητούν τη μετακίνησή τους σε άλλο Δήμο;\n4)Η πρωτοβουλία σας να προβείτε σε αναφορά στην Περιφέρεια για συναδέλφους της Αντιπολίτευσης (με τις θέσεις και τις πολιτικές των οποίων διαφωνώ) με σκοπό την αποπομπή τους επειδή απουσίαζαν, δικαιολογημένα ωστόσο και για πολύ σοβαρούς λόγους τους οποίους όλοι γνωρίζαμε, με αιφνιδίασε και με πίκρανε.\n5)Ο τρόπος λειτουργίας του Δημοτικού μας Συμβουλίου έχει απομακρυνθεί από τις δημοκρατικές διαδικασίες και κυρίως την πολυφωνία και το σεβασμό στο διάλογο. Παρά το γεγονός ότι υπήρξε μία βελτίωση της κατάστασης το τελευταίο διάστημα, σας έχω επισημάνει ότι θα πρέπει ο χρόνος τοποθέτησης των επικεφαλής των συνδυασμών να αυξηθεί σε πέντε λεπτά και των δημοτικών συμβούλων στα τρία λεπτά καθώς δεν είναι δυνατόν να αναπτυχθεί ένα θέμα σε τόσο σύντομο χρονικό διάστημα πόσο μάλλον όταν ένας ομιλητής θέτει πάνω από δύο «προ-ημερησίας» θέματα.\n6) Οι συνεχείς και ανούσιες αντιπαραθέσεις σας με τον πρώην Δήμαρχο Αλίμου σχετικά με τα λάθη και τις παραλείψεις της Διοίκησής του έχουν σαν αποτέλεσμα μία άσκοπη παρελθοντολογία την ώρα που θα έπρεπε να εστιάζουμε και να δίνουμε λύσεις στα πραγματικά προβλήματα του Δήμου μας.\nΔεκάδες άλλα θέματα θα μπορούσα να αναφέρω: Τί έγινε με την καταβολή του επιδόματος των 176 ευρώ; Θα προχωρήσει η ανέγερση του 8ου Δημοτικού στο συγκεκριμένο χώρο; Γιατί συνεχίζεται η ακαταστασία στη Μαρίνα του Δήμου μας; Τι νόημα είχαν τα αναποτελεσματικά και αμφιβόλου χρησιμότητας έργα όπως το τσιμεντένιο διάζωμα της οδού Κυθηρίων, τα ποδήλατα της παραλίας, οι «υπόγειοι» κάδοι που εξέχουν ένα μέτρο από την επιφάνεια του εδάφους; Γιατί άργησε τρία επιπλέον χρόνια η ανακατασκευή των γηπέδων ποδοσφαίρου; Πότε θα τελειώσει η ανακατασκευή του δαπέδου και των γύρω χώρων στο κλειστό του μπάσκετ για να παραδοθεί στη νεολαία μας;\nΚατόπιν όλων των παραπάνω έχω αποφασίσει να αποχωρήσω από το συνδυασμό «ΑΓΑΠΩ ΤΟΝ ΑΛΙΜΟ» και ΑΝΕΞΑΡΤΗΤΟΠΟΙΟΥΜΑΙ.\nΘέλω να ευχαριστήσω και να συγχαρώ δημόσια τους ευσυνείδητους υπαλλήλους του Δήμου που αποτελούν την πλειοψηφία των εργαζομένων που δίνουν τον καλύτερό τους εαυτό και συμβάλλουν στην εύρυθμη λειτουργία του Δήμου μας.\nΙδιαίτερες ευχαριστίες και πολλά συγχαρητήρια στους εργαζομένους των παιδικών σταθμών σε όλες τις δομές του. Όσο για το έργο μου εκεί στα δυόμιση χρόνια που είχα την τιμή να είμαι Πρόεδρος, μιλούν γι΄ αυτό οι δημότες μας, οι γονείς, οι παππούδες και οι γιαγιάδες, τα χαρούμενα πρόσωπα των παιδιών. Καταφέραμε μαζί με τους εργαζόμενους των παιδικών σταθμών να θέσουμε σε λειτουργία τρεις νέους παιδικούς σταθμούς και για πρώτη φορά στην ιστορία του Δήμου μας να κάνουμε δεκτά όλα τα παιδιά των δημοτών και των κατοίκων.\nΘέλω να καταστήσω σαφές ότι από τη θέση του ανεξάρτητου δημοτικού συμβούλου θα συνεχίζω να εκφράζω δημόσια τους συλλογισμούς μου, να στηρίζω ιδέες και δράσεις προς τη σωστή κατεύθυνση, να ασκώ καλοπροαίρετη κριτική, να καταθέτω προτάσεις, να προασπίζομαι το καλό της πόλης και τα συμφέροντα των δημοτών. Το οφείλω σε όλους τους πολίτες του Αλίμου. Σε αυτούς λογοδοτώ για να μπορώ να τους κοιτάζω στα μάτια.\nΔημήτριος Φ. Γιαννακόπουλος\n← Best City Awards 2017: Δύο βραβεία για το δήμο Αγίου Δημητρίου (VIDEO)\nΣύμπραξη του Δήμου Βάρης Βούλας Βουλιαγμένης με τον οργανισμό Safe Water Sports (VIDEO&ΕΙΚΟΝΕΣ) →\nΣήμερα 08/16 20%\nΜερικώς νεφελώδης. Πιθανότητα παροδικής βροχής ή καταιγίδας. Μέγιστη θερμοκρασία 26C. Άνεμοι Ν με ταχύτητα 10 έως 15 χλμ.\nΚυρίως αίθριος. Μέγιστη θερμοκρασία 28C. ΒΒΑ άνεμοι που αλλάζουν σε Δ με ταχύτητα 15 έως 25 χλμ.\nΚυρίως αίθριος. Μέγιστη θερμοκρασία 29C. ΒΒΑ άνεμοι που αλλάζουν σε ΔΒΔ με ταχύτητα 15 έως 25 χλμ.


Ταπεινή τέχνη: "Χειμερία Νάρκη" - Του Νάσου\nΑναρτήθηκε από Kakos Lykos στις 6:49 π.μ.\neldimika 19 Οκτωβρίου 2016 - 3:59 μ.μ.\nΗ τέχνη είναι ανάγκη έκφρασης και επικοινωνίας, και σ αυτή έχουν δικαίωμα όλοι. Μια άλλη προσπάθεια εδώ: Το δεύτερο μέρος του έργου ''Ο ΒΑΣΙΛΙΑΣ ΤΗΣ ΑΣΙΝΗΣ'' (με υπότιτλους στην Αγγλική). Ερασιτεχνικό βίντεο και ηχογράφηση. https://www.youtube.com/watch?v=vjr_Tw81I4k. Καλή δημιουργική συνέχεια...\neldimika 19 Οκτωβρίου 2016 - 4:14 μ.μ.


www.12sports.gr: Αλλαγές σε όλα τα επίπεδα! - Μπάσκετ Η επίσημη ανακοίνωση της Ε.Ο.Κ. θα κρίνει και την επόμενη μέρα του ελληνικού μπάσκετ και θα δρομολογήσει εξελίξεις σε όλες τις Ενώσεις και Τοπικές Επιτροπές! - Ειδήσεις για όλα τα αθλήματα της Δωδεκανήσου\nΗ επίσημη ανακοίνωση της Ε.Ο.Κ. θα κρίνει και την επόμενη μέρα του ελληνικού μπάσκετ και θα δρομολογήσει εξελίξεις σε όλες τις Ενώσεις και Τοπικές Επιτροπές!\nΜία σειρά από αποφάσεις πρόκειται να ανακοινώνει και επίσημα η Ε.Ο.Κ., μετά και την τελευταία της συνεδρίαση. Για πρώτη φορά τα νερά είναι… αχαρτογράφητα και η εποχή του κορωνοϊού, σαφώς και δυσκολεύει τα σχέδια τόσο της Ομοσπονδίας όσο και των συλλόγων, που είχαν κάνει τα πλάνα τους. Την προσεχή αγωνιστική περίοδο αναμένονται μία σειρά από αλλαγές σε όλα τα επίπεδα, ωστόσο εκκρεμεί και επίσημα η ανακοίνωση της Ομοσπονδίας. Αναλυτικά, οι αποφάσεις που πάρθηκαν από την Ε.Ο.Κ. ανεπίσημα με βάση το ρεπορτάζ από την Αθήνα.\nΜέχρι και πριν από λίγα χρόνια η Β’ Εθνική διεξαγόταν σ’ έναν όμιλο και το πρωτάθλημα ήταν εξαιρετικά αμφίρροπο. Τα τελευταία χρόνια ορίστηκαν δύο όμιλοι (νότος- βορράς) με αποτέλεσμα το επίπεδο να «πέσει» αισθητά. Πλέον στη Β’ Εθνική θα δημιουργηθεί και τρίτος όμιλος, όπου στον πρώτο θα μετέχουν οι ομάδες από το νότο, στο δεύτερο από το νότο και το κέντρο (μέχρι Θεσσαλία) και στο τρίτο ο βορράς...\n2)Αν κάποιο σωματείο δεν θέλει να συμμετάσχει στην κατηγορία, τότε δεν θα υπάρχει αντικατάσταση από το επόμενο...\n3)Η βαθμολογία επικυρώνεται ως έχει, ακόμα κι αν κάποια ομάδα έχει λιγότερο αγώνα από τις υπόλοιπες...\nΗ Τ.Ε. Ε.Ο.Κ. Δωδεκανήσου ορθά αποφάσισε να επικυρώσει τις βαθμολογίες σε όλα τα πρωταθλήματα, όπως έγινε σε όλη την Ελλάδα. Τα πρωταθλήματα της Τ.Ε. μαζί με των Κυκλάδων και σε μικρότερο βαθμού της Σάμου (λόγω Ικαρίας) είναι τα πιο δύσκολα σε όλη την Ελλάδα, διότι διεξάγονται σε δύο ομίλους για οικονομικούς λόγους. Λόγω της ιδιομορφίας του νησιωτικού συμπλέγματος θα ήταν οικονομικά αδύνατο για τα σωματεία να γίνουν τα πρωταθλήματα σ’ έναν όμιλο και για το λόγο αυτό αναδείχθηκαν δύο πρωταθλήτριες ομάδες, μία σε κάθε όμιλο. Η διοργανώτρια αρχή του μπάσκετ στα Δωδεκάνησα βρίσκεται σε διαρκή ανοιχτή γραμμή με την Ομοσπονδία για την επόμενη μέρα σε όλα τα πρωταθλήματα, ενώ σύντομα θα ανακοινωθούν και οι υπόλοιποι πρωταθλητές Δωδεκανήσου (γυναίκες, παμπαίδες, παγκορασίδες, μίνι).


H εισβολή στην Κύπρο και ο ρόλος του Κίσινγκερ - %\nΠέρασαν 47 χρόνια, σχεδόν μισός αιώνας, από την τουρκική εισβολή και τη διχοτόμηση της Κύπρου το 1974 και οι μεγάλοι -μαζί και ο ΟΗΕ- εξακολουθούν να αδιαφορούν για λύση του προβλήματος. Σχεδιάστηκε από τον εφιάλτη του Ελληνισμού, τον Αμερικανό υπουργό Εξωτερικών Χένρι Κίσινγκερ και -με τη στήριξή του- εκτελέστηκε από τον Τούρκο πρωθυπουργό Μπουλέντ Ετζεβίτ, με την ανοχή του άθλιου δικτάτορα Δημητρίου Ιωαννίδη.\nTop 6 Places in Santorini Greece00:27 / 05:36Copy video urlPlay / PauseMute / UnmuteReport a problemLanguageMox Player\nΗ πληροφορία που δόθηκε, η οποία ήταν καταχωνιασμένη στα «αραχνιασμένα ράφια της μνήμης» κάποιων ανθρώπων, βεβαιώνει ότι το σχέδιο Κίσινγκερ για την Κύπρο, από τη διχοτόμηση της οποίας προσδοκούσαν οι ΗΠΑ μελλοντικά διευκολύνσεις λόγω της στρατηγικής της θέσης, είχε τεθεί σε εφαρμογή το 1972!\nΗ παγίδα στήθηκε με αφορμή την επιστολή των τριών μητροπολιτών Κιτίου, Πάφου και Κυρήνειας, που ζητούσαν την παραίτηση του Μακαρίου από την κοσμική εξουσία. Συνέταξαν την επιστολή -με την παρότρυνση κατευθυνόμενων εξωυπηρεσιακών παραγόντων- και την απέστειλαν στον Γεώργιο Παπαδόπουλο την 1η Μαρτίου 1972.\nΟ Παπαδόπουλος θεώρησε την κίνηση των τριών μητροπολιτών «πολύ ενδιαφέρουσα, εξυπηρετούσα τα εθνικά συμφέροντα» (απομάκρυνση του Μακαρίου και ένωση της Κύπρου με την Ελλάδα). Ετσι, συγκάλεσε το «Συμβούλιο του Στέμματος» υπό την προεδρία του Ζωιτάκη για να συζητηθεί η επιστολή. Πριν από τη συνεδρίαση, ο Παττακός δέχθηκε προσωπικό τηλεφώνημα από τον πρέσβη στο Λονδίνο, στρατηγό Σορόκο, που τον ενημέρωσε ότι «η βρετανική κυβέρνηση είναι αντίθετη στην ανατροπή του Μακαρίου και θα αντιδράσει αν η Ελλάδα ενδώσει στο αίτημα των τριών μητροπολιτών».\nΟ Παττακός θεώρησε πολύ σοβαρή την πληροφορία και ζήτησε από τον Σορόκο να έρθει αμέσως στην Αθήνα. Στη συνεδρίαση, ο Γ. Παπαδόπουλος, άκουσε όλες τις απόψεις. Μόνο οι Παττακός, Ξανθόπουλος-Παλαμάς εξέφρασαν ζωηρές επιφυλάξεις. Την επομένη, ο Παπαδόπουλος δέχθηκε τους Παττακό και Σορόκο, οι οποίοι του μίλησαν για τον δυσμενή αντίκτυπο που θα είχε στο εξωτερικό μια τέτοια ενέργεια. Ο Παπαδόπουλος πείστηκε και δεν έπεσε στην παγίδα των αμερικανικών μυστικών υπηρεσιών, την οποία, όμως δεν απέφυγε ο Ιωαννίδης δύο χρόνια μετά. Εκείνος που πίεσε τον Σορόκο φορτικά να μιλήσει στον Παττακό, για να προλάβουμε εθνικές περιπέτειες, ήταν ο πρέσβης Λεωνίδας Παπάγος.\nΟ Βρετανός πρωθυπουργός Τζέιμς Κάλαχαν, σε μια αποκαλυπτική ομολογία του το 1999 στους «Τimes», είπε: «Η κρίση στην Κύπρο τον Ιούλιο του 1974 μου έδωσε τις πλέον εφιαλτικές στιγμές της πολιτικής μου καριέρας. Η βρετανική κυβέρνηση είχε στείλει τότε σημαντική ναυτική δύναμη και ζήτησε από τις ΗΠΑ να συμμετάσχουν με τον 6ο Στόλο σε κοινή επιχείρηση παρέμβασης για να εμποδίσουν την τουρκική εισβολή. Ο Κίσινγκερ όχι μόνο απάντησε αρνητικά στο σχέδιό μας, αλλά απείλησε και με αυστηρό βέτο!».\nΤουρκία και Κύπρο για να εμποδίσει την απόβαση. Ο Κίσινγκερ οργίστηκε. «Σταμάτα να είσαι τόσο συναισθηματικός με τους Ελληνες!», του απάντησε. Τα κλιμάκια της ΚΥΠ ειδοποιούσαν από τη Λευκωσία ότι ο τουρκικός στόλος πλέει νοτίως προς Κύπρο, αλλά η Αθήνα καθησύχαζε: «Μην ακούτε τι λένε, οι Τούρκοι δεν θα εισβάλουν, κάνουν άσκηση…».\nΜε το άνοιγμα των αρχείων του Στέιτ Ντιπάρτμεντ, αποκαλύφθηκε ο βρόμικος ρόλος του Κίσινγκερ απέναντι στον Ελληνισμό. «Αποκοίμιζε» τον Πρόεδρο Νίξον με τις δήθεν ανησυχίες του ότι ο Μακάριος θα στραφεί στον κομμουνισμό και στο ανατολικό μπλοκ και εισηγείτο να μείνουν οι ΗΠΑ μακριά από την Κύπρο!\nΤο πόσο γλοιώδης και κυνική ήταν η συμπεριφορά του απέναντι στον Μακάριο φαίνεται από τον διάλογο που είχαν όταν συναντήθηκαν παρουσία του πρέσβη στην Κύπρο Ουίλιαμ Κρόφορντ:\nΚίσινγκερ: «Μακαριώτατε, είμαι πολύ χαρούμενος που σε καλωσορίζω στην Ουάσιγκτον. Θέλω να ξέρεις ότι έχουμε μεγάλο σεβασμό για εσένα. Αισθανόμαστε ότι είσαι πολύ μεγάλος για το νησί σου. Μάλιστα, εάν το επιλέξεις, θα μπορούσες να γίνεις Πρόεδρος ή πρωθυπουργός της Ελλάδος… Τώρα, εάν, Μακαριώτατε, ήσουν γενικός γραμματέας της Σοβιετικής Ενωσης, αυτό θα μας δημιουργούσε μεγάλα προβλήματα, έχοντας αντίπαλο κάποιον σαν κι εσένα. Μακαριώτατε, όταν είμαι μαζί σου, πραγματικά αισθάνομαι ότι μου αρέσεις…».\nΜακάριος: «Δρ. Κίσινγκερ, αυτό θα διαρκέσει μόνο για περίπου πέντε λεπτά αφού χωρίσουμε. Ετσι δεν είναι;». Το χαμόγελο του Κίσινγκερ πάγωσε στο πρόσωπό του…\nPrevious Ναμπίλα Μάκραμ: Περαιτέρω ενίσχυση σχέσεων Αιγύπτου, Ελλάδας και Κύπρου με την 4η φάση του προγράμματος «ΝΟΣΤΟΣ»\nNext “Χαστούκι” της UNESCO στην Τουρκία για την Αγία Σοφία και τη Μονή της Χώρας


Δεκαπενταύγουστο με ‘αστεράτο σεντόνι’! | Ράδιο Ακρόαμα\nΔεκαπενταύγουστο με ‘αστεράτο σεντόνι’!\nΔΙΑΦΟΡΑ — 15 Αυγούστου 2017\nΤην ίδια ώρα με το Τσάμπιονς λιγκ (21:45) έχουμε πλήρη αγωνιστική δράση στην Τσάμπιονσιπ! Δέκα αγώνες παρακαλώ. Η Νότιγχαμ του Βαγγέλη Μαρινάκη και του Μπουχαλάκη (έβαλε δυο γκολ το Σάββατο) πάει στην Μπάρνσλεϊ. Ντερμπάκι Χαλ – Γουλβς έχουμε επίσης αλλά και Ρέντινγκ – Άστον Βίλα. Γενικά είναι αρκετά νωρίς για να βγάλουμε συμπεράσματα για τα παιχνίδια και τις ομάδες.\nΚατά τ' άλλα δεν υπάρχει κάτι αξιοσημείωτο. Άντε για τους μπασκετικούς το δυνατό φιλικό Λιθουανία – Γαλλία ενόψει Ευρωμπάσκετ να μαγνητίσει λίγο τα βλέμματα.


Απολύσεις εργαζομένων στο Γηροκομείο GRAND CARE - ΚΛΑΔΙΚΟ ΣΩΜΑΤΕΙΟ ΕΡΓΑΖΟΜΕΝΩΝ ΙΔΙΩΤΙΚΗΣ ΥΓΕΙΑΣ ΑΘΗΝΑΣ\n04/04/2021 usr ΕΡΓΑΤΙΚΟ ΚΙΝΗΜΑ, Νέα 0\nΣυγκέντρωση διαμαρτυρίας του Κλαδικού Σωματείου:\nΔΕΥΤΕΡΑ 5 ΑΠΡΙΛΗ έξω από το γηροκομείο GRANDCARE στον Άγιο Δημήτριο (Χανίων 27) στις 8 π.μ.\nΣΥΝΔΙΚΑΛΙΣΤΙΚΕΣ ΔΙΩΞΕΙΣ – ΕΚΔΙΚΗΤΙΚΕΣ ΑΠΟΛΥΣΕΙΣ\nΗ εργοδοσία του γηροκομείου GRAND CARE, ανακοίνωσε αιφνιδιαστικά την απόλυση 5 εργαζομένων από το τμήμα της κουζίνας, με την αιτιολογία ότι οι συγκεκριμένες υπηρεσίες δίνονται σε εργολαβική εταιρεία. [Ανακοίνωση]\nΠίσω από τις δικαιολογίες υπάρχει ουσία:\nΗ Εργοδοσία του Ιδρύματος από τον Σεπτέμβριο του 2019 σταμάτησε να καταβάλλει τα ένσημα στους εργαζόμενους.\nΟι καταγγελίες στο ΙΚΑ, η κινητοποίηση των εργαζομένων και η στήριξη τους από το Κλαδικό Σωματείο, είχε αποτέλεσμα να εξασφαλιστεί η ασφαλιστική ικανότητα για το 2021, παρόλο που δεν έχει καταβληθεί το σύνολο των ενσήμων.\nΣήμερα η Εργοδοσία προχωράει σε απολύσεις για να καλλιεργήσει κλίμα τρομοκρατίας, προκειμένου να συνεχίσει την πολιτική των αυθαιρεσιών. Ανάμεσα στους απολυμένους εργαζόμενους βρίσκεται και συνάδελφος-μέλος της Διοίκησης του Κλαδικού Σωματείου.\nΟι Απολύσεις αποτελούν ξεκάθαρη περίπτωση συνδικαλιστικών διώξεων.\nΟι εργαζόμενοι του GAND CARE, ολόκληρο το διάστημα της Πανδημίας, με απόλυτη αίσθηση ευθύνης, έχουν επωμιστεί την φροντίδα και της ασφάλεια των περιθαλπόμενων, παρά την εργοδοτική αυθαιρεσία. Οι ίδιοι εργαζόμενοι σήμερα τιμωρούνται από την Εργοδοσία, γιατί απαίτησαν το αυτονόητο δικαίωμα να εργάζονται με πλήρη ασφαλιστικά δικαιώματα.\nΑπευθυνόμαστε και στο Υπουργείο Εργασίας που έχει ευθύνη για την εξασφάλιση των εργασιακών όρων που θα επιτρέψουν την απρόσκοπτη εργασία, ιδιαίτερα σε δομές όπως τα γηροκομεία.


Νέα από τον Fran / News from Fran |\nΝέα από τον Fran / News from Fran\nΕδώ μερικές φωτογραφίες από το Ιράν, σκέτη έρημος (450km τίποτα) πριν φτάσεις στα σύνορα με Πακιστάν. Υπολογίζω σε 5 μέρες να είμαι στο Πακιστάν, μετά θα προσπαθήσω να το διασχίσω, η κατάσταση στην χώρα δεν είναι πολύ καλή και με συμβούλεψαν να μην μείνω πολύ καιρό, έτσι τις πρώτες μέρες του Μαρτίου θα είμαι στην Ινδία.\nΌσο για τους υπόλοιπους τις παρέας, ο καθένας έχει πάρει τον δρόμο του. Ο Sthef (Σουηδός) θα πάει από εδώ αεροπορικώς στην Ινδία κ ο Ηamsa (Γαλλία) θα πάει στο Ντουμπάι και από εκεί Ινδία, ίσως να ξαναβρεθούμε εκεί σε λίγους μήνες .\nΗ εμπειρία της ερήμου είναι πολύ έντονη. Η θερμοκρασία είναι ακραία , 15 βαθμούς το πρωί , -10 το βράδυ. Το κρύο είναι αρκετά ξηρό, αλλά έχω συνηθίσει, όπως και να έχει ο χειμώνας τελειώνει και η θερμοκρασία ανεβαίνει . Υπάρχει ένα αίσθημα πληρότητας στο να βρίσκεσαι σε ένα τόσο ασυνήθιστο μέρος , οι αναμνήσεις είναι φωτεινές όπως και τα όνειρα.\nΓια άλλη μια φόρα σας ευχαριστώ όλους , θα ήθελα να μπορούσα να απαντήσω στα μηνύματα σας αλλά δεν είναι εύκολο να βρω internet, προσπαθώ να βρίσκομαι για πολύ λίγο στις πόλεις για να μην χαλάω την μαγεία…\nΣτην μετάφραση η Βανέσσα.\nlink για περισσότερα\n« Νέο Zlog t-shirt Athens Alleycat Race – Carnaval »\nteaser (00:36:28) :\nαπίστευτα κότσια…τους θαυμάζω κάτι τέτοιους τύπους


netweek - BEWISE: Σοφή επιλογή!\nBEWISE: Σοφή επιλογή!\n4 Ιουλίου 2019 | 09:26\tΓράφει ο\tΣτάθης Ασπιώτης\tTopics: Developers,IT Industry,IT Operations,IT Service Management,Security,Συνεντεύξεις / Πρόσωπα\nΜενέλαος Μακρυγιάννης & Κωνσταντίνος Τζαβάρας\nΗ BEWISE είναι μια νέα εταιρεία στο χώρο του IT και, με βεβαιότητα, ένα από τα ιδιαίτερα χαρακτηριστικά της – εκτός του disruptive attitude των ανώτερων στελεχών της – είναι η αλματώδης ανάπτυξη που εμφανίζει. Ο Μενέλαος Μακρυγιάννης, CEO της BEWISE, με την αρωγή του Κωνσταντίνου Τζαβάρα, COO στη BEWISE, μας δίνουν μια εκ των έσω ματιά για τις κινητήριες δυνάμεις της αναπάντεχης, για τα ελληνικά δεδομένα, ανάπτυξης της εταιρείας, και μας προϊδεάζουν για το τι θα ακολουθήσει τα αμέσως επόμενα χρόνια.\nNW: H BEWISE είναι μια νέα εταιρεία. Μιλήστε μας για το πώς φτάσατε στη δημιουργία της, για την εμπειρία των στελεχών της, τη δομή της και την έως τώρα ανάπτυξή της.\nΜενέλαος Μακρυγιάννης: Ο λόγος που μας οδήγησε τον Αύγουστο του 2018 στην ίδρυση της BEWISE είναι η έκρηξη των νέων τεχνολογιών: Blockchain, IoT, AI, Cloud, Cyber security. Αυτές οι τεχνολογίες οδηγούν τις επιχειρήσεις να ανασχεδιάσουν τον τρόπο λειτουργίας τους. Οι ΙΤ integrators δεν μπορούν να είναι απλά «καλοί τεχνικοί», που θα «υλοποιήσουν σωστά» ένα μοντέρνο δίκτυο. Πρέπει να είναι οι σύμβουλοι των οργανισμών που θα βοηθήσουν στη σχεδίαση του τρόπου εργασίας στη νέα ψηφιακή εποχή. Αυτό δημιουργεί την απαίτηση για μηχανικούς με ευρύ και εξαιρετικά υψηλό τεχνικό επίπεδο, οι οποίοι ενημερώνονται διαρκώς για κάθε νέα εξέλιξη και, προφανώς, με business αντίληψη των τεχνολογιών.\nΣτο πλαίσιο αυτό, θέλω να τονίσω ότι, πιστεύουμε πάρα πολύ στο επίπεδο γνώσεων και στην ποιότητα των Ελλήνων μηχανικών. Υπάρχει πολύ μεγάλο ταλέντο και εμείς μπορούμε, μέσα από αυτά τα χαρακτηριστικά, να αξιοποιήσουμε στο έπακρο τις δυνατότητες που παρέχουν οι σύγχρονες τεχνολογίες παρέχοντας, ταυτόχρονα, εξαιρετικά σημαντικές λύσεις πληροφορικής! Έχουμε στις τάξεις μας μερικούς από τους καλύτερους Έλληνες μηχανικούς και προσπαθούμε διαρκώς να ενισχύσουμε την ομάδα μας. Τα βασικά στελέχη της εταιρείας, για να απαντήσω και στο δεύτερο ερώτημά σας, διαθέτουν εμπειρία μεγαλύτερη των 15 ετών, σε υλοποιήσεις απαιτητικών έργων, όσο και σε θέματα πωλήσεων και διοικητικά.\nΟι μηχανικοί μας διαθέτουν τις υψηλότερες δυνατές πιστοποιήσεις γνωστών οίκων όπως η Microsoft και η Cisco και σε τομείς που αφορούν Datacenters, Cloud, Unified Communication, Cybersecurity, Dynamics 365 και Office 365 και άλλες! Δεν είναι τυχαίο, ότι ήδη από τους πρώτους μήνες λειτουργίας της εταιρείας μας καταφέραμε να γίνουμε Gold Partner της Microsoft και να έχουμε στις τάξεις μας δύο Microsoft MVP μηχανικούς, καθώς και Advanced Specialized Partner της Cisco σε UC & Cloud. Αυτά, πιστοποιούν την άρτια τεχνική τους κατάρτιση και τη διαρκή τους εκπαίδευση στις τεχνολογικές εξελίξεις. Υπάρχει, εξάλλου, και το career path, το οποίο ακολουθεί κάθε τμήμα της εταιρείας, όπως και κάθε εργαζόμενός της, έτσι ώστε να συνεχίσουμε αυτή την εξέλιξη.\nΠαράλληλα, έχουμε μηχανικούς έμπειρους σε τεχνολογίες business design και innovation process, όπου με state-of-the art μεθοδολογίες design thinking (Jobs-to-be-Done, Business Model Canvas, κτλ.) ενισχύουν τις ομάδες υλοποίησης της BEWISE και βοηθούν τους πελάτες μας να πάρουν πραγματική αξία από τα συστήματα που υλοποιούν. Η εμπειρία πολλών ετών που διαθέτουν στην εφαρμογή των μεθοδολογιών αυτών σε έργα του εξωτερικού, βοηθούν τους πελάτες μας να προσεγγίσουν θέματα που αφορούν innovation, new business models και strategic project management.\nΚαταλαβαίνω ότι αφουγκράζεστε τις ανάγκες των επιχειρήσεων που είναι οι εν δυνάμει πελάτες σας και λειτουργείτε και συμβουλευτικά. Δεν έρχονται εκείνοι μονοδιάστατα να ζητήσουν κάτι και εσείς να το υλοποιήσετε.\nΜ.Μ.: Πολύ σωστά. Δίνουμε πάρα πολύ μεγάλη έμφαση, στην ανάλυση και τη σχεδίαση της λύσης. Για το σκοπό αυτό, έχουμε ειδικούς solutions architects, ακολουθούμε διεθνώς αναγνωρισμένες μεθοδολογίες οργάνωσης και εκτέλεσης project, οι οποίες βασίζονται στη λειτουργία και στην τακτική συνεργασία των ομάδων – όχι μόνο των δικών μας, αλλά και του πελάτη, έτσι ώστε τα αποτελέσματα του κάθε project να συνδεθούν με τους στρατηγικούς στόχους του πελάτη.\nΚωνσταντίνος Τζαβάρας: Πιο συγκεκριμένα, υπάρχουν ορισμένες μεθοδολογικές προσεγγίσεις για το πώς εκμαιεύουμε, ουσιαστικά, αυτό που θέλει να υλοποιήσει ο πελάτης. Πολλές φορές ο πελάτης έρχεται χωρίς να γνωρίζει σαφώς τις ανάγκες του και, σε αυτήν την περίπτωση, δεν κάνουμε μια απλή συζήτηση μαζί του, αλλά ακολουθούμε συγκεκριμένη διαδικασία. Υπάρχουν συγκεκριμένες μέθοδοι, τις οποίες ακολουθούν και εταιρείες στο εξωτερικό, έτσι ώστε με συγκεκριμένο τρόπο να γνωρίσουμε τι έχει στην πραγματικότητα ανάγκη ο πελάτης και να σχεδιάσουμε την κατάλληλη λύση για αυτόν.\nΜε σαφήνεια, δίνουμε μεγάλη έμφαση στην ανάλυση και στο σχεδιασμό. Μελετούμε τι πραγματικά του ταιριάζει για να κάνουμε τις κατάλληλες προτάσεις.\nΠοιες είναι οι υπηρεσίες και τα προϊόντα που προσφέρετε; Τι σας διαφοροποιεί από τον ανταγωνισμό;\nΚ.Τ.: Δύο κυρίως στοιχεία μας διαφοροποιούν. Το πρώτο είναι το πολύ υψηλό επίπεδο των μηχανικών που διαθέτει η BEWISE. Κακά τα ψέματα, η ελληνική αγορά δεν είναι πάρα πολύ μεγάλη. Έχουμε φροντίσει, στους τομείς που ασχολούμαστε, να είμαστε ανάμεσα στις πιο εξειδικευμένες εταιρείες στον χώρο, με στόχο να είμαστε σύντομα στο top 2 των επιλογών! Όταν έρθει κάποιος σε εμάς, μπορεί να είναι σίγουρος ότι μπορεί να βρει την καλύτερη λύση, διαθέσιμη στην Ελληνική αγορά. Το επίπεδο των μηχανικών μας συμβάλει και στην επέκταση στην ευρωπαϊκή αγορά. Το δεύτερο στοιχείο που μας διαφοροποιεί, ειδικά σε σχέση με τους άμεσους ανταγωνιστές μας, είναι η μεθοδολογική προσέγγιση στην αντιμετώπιση των προβλημάτων που καλούμαστε να λύσουμε. Είναι οι μεθοδολογίες που αναφέραμε νωρίτερα και που μας διαφοροποιούν σημαντικά, καθώς ο ανταγωνισμός δεν έχει τόσο συστηματική προσέγγιση.\nΤι είναι τα BEWISE Labs;\nΚ.Τ.: Στην BEWISE είναι συστηματική η προσπάθεια που κάνουμε να μοιραστούμε μεταξύ μας γνώσεις, καθώς στην εταιρεία έχουν συγκεντρωθεί πολλοί καλοί μηχανικοί, με υψηλού επιπέδου γνώσεις. Αυτός ο διαμοιρασμός γνώσης γίνεται συστηματικά μέσα στον Οργανισμό και, ανά τακτά χρονικά διαστήματα κάνουμε συναντήσεις, στις οποίες είμαστε όλοι παρόντες – και οι άνθρωποι των πωλήσεων και οι μηχανικοί. Στις συναντήσεις αυτές, μιλάμε για πράγματα που έχουμε δει και έχουμε «εισπράξει» από την αγορά, καθώς και για νέες τεχνολογίες και έτσι με συστηματικό τρόπο προσεγγίσουμε και προγραμματίζουμε την ανάπτυξη νέων προϊόντων και υπηρεσιών.\nΗ υλοποίηση και εμπορευματοποίηση αυτών των ιδεών, γίνεται στην BEWISE Labs. Είναι το “incubation” της BEWISE, όπου εκεί οι ομάδες των μηχανικών μας και στελέχη με εμπορικές δεξιότητες εργάζονται με μακροπρόθεσμο ορίζοντα, χωρίς να επηρεάζονται από την «καθημερινότητα», ώστε να αναπτύσσουν τα νέα προϊόντα και υπηρεσίες της εταιρείας μας. Αυτήν την περίοδο, η BEWISE Labs αποτελεί το “incubation” για την ανάπτυξη λύσεων στον χώρο του Cybersecurity.\nΜιλήστε μας για σημαντικά έργα που έχετε αναλάβει, είναι σε εξέλιξη ή έχουν ολοκληρωθεί. Ποιοι είναι οι βασικοί συνεργάτες σας και πώς τους επιλέγετε;\nΜ.Μ.: Η διαφοροποίηση και η προσέγγισή μας είναι εμφανείς κατά τις συναντήσεις και τις παρουσιάσεις που κάνουμε στους πελάτες μας. Νομίζω ότι αυτός είναι ο λόγος για τον οποίο έχουμε καταφέρει να συνεργαστούμε με πάρα πολύ μεγάλες εταιρείες στην ελληνική αγορά. Για το 2019 είχαμε στόχο πωλήσεων €2,0 εκ. (σ.τ.σ.: το ποσό αφορά τον τζίρο) και φαίνεται ότι θα τον ξεπεράσουμε κατά πολύ! Έργα στα οποία αξίζει να αναφερθούμε είναι αυτό στη ZeniΘ – μίας μεγάλης εταιρείας παροχής ηλεκτρικού ρεύματος και φυσικού αερίου. Έχουμε υλοποιήσει έργα CRM και portal συνεργατών. Η επιτυχία της συνεργασίας οδήγησε στην επέκταση της και σε άλλους τομείς, όπως σε έργα Sharepoint και Unified Communications.\nΠολύ σημαντική είναι η συνεργασία μας με τη Lapin House. Αρχικά, μας ζητήθηκε να κάνουμε ένα IT auditing, το οποίο οδήγησε σε ΙΤ outsourcing λύση – ένας δικός μας άνθρωπος εργάζεται πλέον μέσα στη Lapin House έχοντας όλη την ομάδα των μηχανικών μας στη διάθεσή του, έτοιμη να λειτουργήσει για αυτόν συμβουλευτικά και onsite, όχι μόνο για υποστήριξη, αλλά και για μελέτη και παρουσίαση νέων λύσεων προς όφελος του πελάτη. Στην ουσία, με έναν έμπειρο IT Admin, που εργάζεται στο περιβάλλον της Lapin House, η εταιρεία έχει καταφέρει να έχει μια ολόκληρη ομάδα υποστήριξης και management IT συστημάτων, αποτελούμενη από το σύνολο των experts που διαθέτει η BEWISE. Η συνεργασία έχει οδηγήσει σε έργα Penetration Tests, τόσο στην υποδομή όσο και στο e-shop της εταιρείας, καθώς και σε αρκετά IT upgrades στα πληροφοριακά συστήματα της Lapin House (όπως Cisco Meraki MX, Νέα Firewalls, O365 και νέα υποδομή με σταδιακή μετάβαση στο Azure). Μεγάλο ενδιαφέρον έχει και η λύση που προσφέρουμε στη Loreal, για managed service σε Voice over IP με τηλεφωνικό κέντρο της Cisco (Cloud PBX). Στην περίπτωση αυτή, σε δικό μας data center θα στηθεί το σύνολο του εξοπλισμού, όπου θα παρέχουμε σαν υπηρεσία το τηλεφωνικό κέντρο, το contact center, το video και όλο το μέρος του collaboration που έρχεται μέσα από τέτοιες λύσεις\nΠαρότι είμαστε μια νέα εταιρεία, έχουμε υλοποιήσει πολλά έργα Cyber Security σε εταιρείες όλων των κλάδων, όπως έργα vulnerability assessment και penetration testing καθώς και έργα digital forensics και social engineering. Παράλληλα παρέχουμε εκπαιδεύσεις σε θέματα security awareness στα στελέχη και εργαζομένους των πελατών μας.\nΣε start-up εταιρεία στον στοιχηματικό χώρο, που τώρα δημιουργείται, έχουμε αναλάβει το σύνολο του engine development, του mobile app και της πλατφόρμας, γενικότερα. Τέλος, αξίζει να αναφέρουμε το έργο στο ξενοδοχείο Palairos Resort, στην Αιτωλοακαρνανία, όπου έχουμε αναλάβει όλο το πληροφοριακό έργο – στις υποδομές, στην ασφάλεια, αλλά και business software λύσεις. Από τους βασικούς συνεργάτες μας είναι Cisco & η Microsoft, καθώς και οι Dell, Fortinet, HP & Veem.\nH ασφάλεια είναι ένας από τους σημαντικότερους τομείς στο IT και μπορεί ακόμη και να καθορίσει τη φήμη και την πορεία μιας εταιρείας. Πώς προστατεύετε και πώς υποστηρίζετε τους πελάτες σας στον κρίσιμο αυτό τομέα;\nΜ.Μ.: Από πολύ νωρίς αποφασίσαμε να εντάξουμε υπηρεσίες blue team στο portfolio μας, μέσω του infrastructure τμήματος, όσο και υπηρεσίες red team, μέσω του Cybersecurity τμήματος. Στην ουσία παρέχουμε λύσεις offensive και defensive security, σε ό,τι αφορά το δίκτυο μιας επιχείρησης. Προφανώς, η πολιτική security ενός οργανισμού πρέπει να συμβαδίζει με τον συνολικό σχεδιασμό σε θέματα digital transformation. Οπότε, σε αυτόν τον τομέα δίνουμε και εμείς μεγάλη έμφαση, σε συνεργασία με τον οργανισμό, για να εντοπίσουμε όλα τα critical points και, με βάση το βαθμό ευελιξίας που θέλει να έχει ο εκάστοτε οργανισμός, σχεδιάζουμε μια συνολική λύση. Προσφέρουμε υπηρεσίες όπως υλοποίηση περιμετρικής ασφάλειας (next-generation firewalls), multi-factor authentication (MFA), data loss prevention (DLP), υλοποιούμε έργα threat intelligence, ενώ παρέχουμε και το full-stack των υπηρεσιών cybersecurity που μπορεί να ζητήσει ένας οργανισμός (penetration test, red teaming, digital forencics, source code auditing και άλλα). Είμαστε οι μόνοι πιστοποιημένοι στην Ελλάδα για να προσφέρουμε έργα red teaming. Παράλληλα έχουμε μηχανικούς με πιστοποιήσεις ISO27001 και DPO, οι οποίοι κάνουν συνεχή reviews των απαιτήσεων σε θέματα cybersecurity των οργανισμών, καθώς οι τεχνολογίες που χρησιμοποιούνται στις απειλές διαρκώς εξελίσσονται.\nΑρκετές φορές παρατηρείται σύγκρουση απόψεων υπέρ των υποστηρικτών των τοπικών δομών IT και των υπέρμαχων του Cloud. Πολλές φορές, μάλιστα, οι απόψεις της κάθε πλευράς είναι απόλυτες. Ποια είναι η δική σας οπτική και πώς συμβουλεύετε τους πελάτες σας να κινηθούν σχετικά;\nΚ.Τ.: Ο ερχομός του cloud έχει συμβάλει σημαντικά σε αυτό που λέμε digital business transformation. Αυτή είναι η κυρίαρχη τάση και «εκεί» θα μεταφερθούν όλοι, αργά ή γρήγορα. Και αυτό δεν έχει να κάνει με το γεγονός, ότι το cloud έχει κάνει εύκολη την υλοποίηση υποδομών (IaaS), αλλά κυρίως ότι μέσα από το Cloud μπορούν να προσφερθούν υπηρεσίες που δεν θα ήταν δυνατό διαφορετικά, καθώς μπορεί να γίνει συνδυασμός δεδομένων από πολλές διαφορετικές πηγές και διαφορετικούς χρήστες. Οι υπηρεσίες αυτές βοηθούν τις επιχειρήσεις να ανασχεδιάσουν πλήρως μοντέλα και διαδικασίες που ακολουθούν έως τώρα. Αυτό δε σημαίνει όμως ότι πρέπει όλοι και όλα να μεταφερθούν αύριο κιόλας στο Cloud και δεν είναι μια διαδικασία “one size fits all”. Αυτά καθορίζονται από τον εκάστοτε οργανισμό, το επίπεδο των επενδύσεων που ήδη έχει κάνει, το ανθρώπινο δυναμικό και από θέματα συμβατότητας. Οπότε, φυσικά και ο στρατηγικός στόχος κάθε οργανισμού πρέπει να είναι η μεταφορά στο Cloud, αλλά αυτό είναι μία διαδικασία που διαφοροποιείται χρονικά και μεθοδολογικά, ανάλογα με τα ειδικά χαρακτηριστικά κάθε οργανισμού. Αυτήν την στιγμή, η συντριπτική πλειοψηφία των εγκαταστάσεων είναι hybrid.\nΣε ποιους απευθύνονται τα Managed IT Services και πώς μπορεί μια εταιρεία να αποκομίσει το μέγιστο από αυτές τις υπηρεσίες;\nΚ.Τ.: Οι Managed IT Υπηρεσίες απευθύνονται κυρίως σε μεσαίου μεγέθους εταιρείες, καθώς δεν έχουν τη δυνατότητα να διατηρούν μεγάλα τμήματα IT. H τάση, πάντως, αφορά εταιρείες κάθε μεγέθους. Καθοριστικός παράγοντας είναι οι επενδύσεις που ήδη έχουν ή δεν έχουν γίνει. Παράδειγμα είναι η περίπτωση των μεγάλων βιομηχανικών επιχειρήσεων, που κάνουν outsourcing μη-core λειτουργίες με στόχο να αφοσιωθούν στην παραγωγή και στην ανάπτυξη νέων προϊόντων. Αυτή η πρακτική έχει το αντίστοιχό της στο IT: Μία σύγχρονη εταιρεία, που βλέπει στρατηγικά τις τεχνολογίες πληροφορικής για το οργανισμό της, θα πρέπει να διατηρεί ένα μεγάλο και πολυδάπανο τμήμα ΙΤ, ώστε να είναι πάντα up-to-date και να κάνει χρήση state-of-the-art τεχνολογιών για να αυξήσει την ανταγωνιστικότητά της.\nΑντ’ αυτού, πολλές εταιρείες επιλέγουν να κάνουν outsourced τα τμήματα IT, καθώς με αυτόν τον τρόπο επιτυγχάνουν οικονομίες κλίμακας και μπορούν πάντα να είναι βέβαιες, ότι τα συστήματά τους συμβαδίζουν με τις τεχνολογικές εξελίξεις και τον στρατηγικό σχεδιασμό της εταιρείας.\nΠοια είναι τα μελλοντικά σχέδια σας για την BEWISE; Μιλήστε μας για τους στόχους που έχετε βάλει μεσοπρόθεσμα και μακροπρόθεσμα.\nΜ.Μ.: Τον Αύγουστο του 2018 ξεκινήσαμε τη BEWISE 4 άτομα. Σήμερα, είμαστε 30. Στόχος μας είναι να εδραιωθούμε στην Ελληνική αγορά και θέλουμε για κάθε τεχνολογικό έργο που προκηρύσσεται, η BEWISE να είναι ανάμεσα στις υποψήφιες προς ανάθεση υλοποίησης. Έως το 2020 θέλουμε να επεκταθούμε περισσότερο με υλοποιήσεις στο εξωτερικό - μετράμε ήδη 6 έργα στο εξωτερικό, ενώ έως το 2021 θέλουμε μέσα από τη BEWISE Labs, να λανσάρουμε τα δικά μας προϊόντα.\nΓια εμένα, ανεπίσημο κριτήριο της επιτυχίας μας είναι ότι, καταξιωμένοι μηχανικοί ήρθαν σε εμάς από μεγάλες εταιρείες, με τζίρο πολλά εκατομμύρια ευρώ, επειδή τους προσέλκυσαν η κουλτούρα και η προοπτική της BEWISE. Όσο πετυχαίνουμε τέτοια πράγματα, είμαστε σίγουροι για την επιτυχία των έργων μας και του στρατηγικού μας πλάνου.\nnetweek (T. 426)


Σερβία-κορονοϊός: Άρχισε να εκδίδεται το ψηφιακό πράσινο πιστοποιητικό για τα ταξίδια στο εξωτερικό - Skopje News\nΒΑΛΚΑΝΙΑ Σερβία-κορονοϊός: Άρχισε να εκδίδεται το ψηφιακό πράσινο πιστοποιητικό για τα ταξίδια στο...\nΣερβία-κορονοϊός: Άρχισε να εκδίδεται το ψηφιακό πράσινο πιστοποιητικό για τα ταξίδια στο εξωτερικό\nΣτην Σερβία ξεκίνησε από σήμερα να εκδίδεται ηλεκτρονικά το «πράσινο πιστοποιητικό» για τα ταξίδια στο εξωτερικό. Η εφαρμογή λειτουργεί μέσα από το σύστημα ηλεκτρονικής διακυβέρνησης και θα μπορεί να χρησιμοποιηθεί από όλους τους πολίτες που εμβολιάστηκαν ή πραγματοποίησαν μοριακό τεστ για το κορονοϊό ή τεστ αντιγόνων ή αντισωμάτων. Όπως ανακοινώθηκε από την κυβέρνηση το πιστοποιητικό που θα εκδίδεται θα φέρει κωδικό Γρήγορης Ανταπόκρισης (QR code) ώστε να είναι αδύνατη η πλαστογράφηση του. Κατά την σάρωση του κωδικού θα λαμβάνονται, ανάλογα με την περίπτωση, τα εξής στοιχεία:\n– Πιστοποιητικό εμβολιασμού το οποίο θα είναι πράσινου χρώματος εφόσον ο κάτοχος του πραγματοποίησε και τις δύο δόσεις του εμβολίου για τον κορονοϊό ή την πρώτη δόση του εμβολίου της AstraZeneca.\n– Πιστοποιητικό για την πραγματοποίηση, τις τελευταίες 72 ώρες, μοριακού τεστ ή τεστ αντιγόνων το οποίο θα έχει πράσινο χρώμα εφόσον τα τεστ ήταν αρνητικά.\n– Πιστοποιητικό αιματολογικού τεστ αντισωμάτων όχι παλαιότερο των έξι μηνών για μη εμβολιασμένα άτομα και δύο μηνών για τα εμβολιασμένα και το οποίο θα είναι πράσινο εφόσον η παράμετρος IgG είναι αρνητική.\nΗ έκδοση του ψηφιακού πράσινου πιστοποιητικού θα χρησιμοποιείται, όπως αναφέρεται, αποκλειστικά για την διευκόλυνση των ταξιδιών στο εξωτερικό και δεν θα αποτελέσει κριτήριο διακρίσεων.\nΣτην Σερβία μέχρι σήμερα πραγματοποιήθηκαν 3.830.000 εμβολιασμοί. Την πρώτη δόση έλαβαν 2.170.000 πολίτες ενώ σε 1.380.000 χορηγήθηκε η δεύτερη δόση και παρήλθαν 14 ημέρες από τον εμβολιασμό τους. Οι περισσότεροι εμβολιασμοί πραγματοποιήθηκαν στο Βελιγράδι, και τις πόλεις Νις και Ούζιτσε όπου το ποσοστό των εμβολιασθέντων ξεπέρασε το 50% του πληθυσμού. Χαμηλά ποσοστά καταγράφονται στην νοτιοδυτική Σερβία με τους εμβολιασθέντες να μην ξεπερνούν το 20% του πληθυσμού. Οι εμβολιασμοί στην Σερβία, εδώ και ένα μήνα περίπου, πραγματοποιούνται χωρίς ραντεβού ωστόσο η ανταπόκριση του κόσμου δεν είναι στα επιθυμητά επίπεδα. Η κυβέρνηση με την παροχή οικονομικών κινήτρων, όπως η καταβολή 25 ευρώ σε όλους του πολίτες που έχουν εμβολιαστεί ή θα το πράξουν μέχρι την 31η Μαΐου, προσπαθεί να αναθερμάνει το ενδιαφέρων των πολιτών. Στην εκστρατεία εμβολιασμού συμμετέχουν και μεγάλα εμπορικά κέντρα στα οποία πραγματοποιούνται εμβολιασμοί και τα οποία παρέχουν στους εμβολιασθέντες κουπόνια αγορών.\nΗ επιδημιολογική κατάσταση στη χώρα βελτιώνεται σταδιακά γεγονός που αποδίδεται από τους ειδικούς στους εμβολιασμούς. Περίπου χίλια νέα κρούσματα εντοπίζονται ημερησίως ενώ μειώθηκε αισθητά ο αριθμός των ασθενών που χρειάζονται νοσηλεία όπως επίσης και των διασωληνωμένων. Στα νοσοκομεία αναφοράς νοσηλεύονται σήμερα 3.701 ασθενείς ενώ στις ΜΕΘ βρίσκονται 115 άνθρωποι.\nΑπό τη εκδήλωση της πανδημίας στην Σερβία εντοπίστηκαν 702.451 θετικά κρούσματα κορονοϊού ενώ 6.594 ασθενείς απεβίωσαν από επιπλοκές της νόσου. Το ποσοστό θνητότητας ανέρχεται στο 0,94%.\nΠροηγούμενο άρθροΒουλγαρία: Θα παραμείνει το βέτο στην έναρξη ενταξιακών διαπραγματεύσεων της Βόρειας Μακεδονίας με την ΕΕ\nΕπόμενο άρθροΝέα χαλάρωση των περιοριστικών μέτρων ισχύει από σήμερα\nΔένδιας από Σκόπια: «Θα στηρίξουμε την ευρωπαϊκή προοπτική της Βόρειας Μακεδονίας με τη γνωστή αιρεσιμότητα»\nΞεκίνησε η υλοποίηση του Τερματικού Σταθμού Υγροποιημένου Φυσικού Αερίου (LNG) στην Αλεξανδρούπολη\nΡάμα: Η Αλβανία θα ζητήσει να διαχωριστεί η υποψηφιότητά της για ένταξη στην ΕΕ από αυτήν της Βόρειας Μακεδονίας


CAL 12: Application για να ξεπαγώνει το αυτοκινήτό σας πριν βγείτε από το σπίτι\nApplication για να ξεπαγώνει το αυτοκινήτό σας πριν βγείτε από το σπίτι\nΟι μέρες που χρειαζόταν η… ξύστρα ή η υπομονή ανήκουν στο παρελθόν, καθώς μπορείτε να ξεπαγώσετε τα παράθυρα του αυτοκινήτου σας μέσω μιας εφαρμογής για κινητά\nΕίναι σίγουρα μια από τις πιο κουραστικές και ενοχλητικές καταστάσεις που αντιμετωπίζει κανείς στο αυτοκίνητό του. Ιδίως για όσους βιάζονται και θέλουν να ξεκινήσουν αμέσως, χωρίς να καθυστερούν με τα διάφορα «γιατροσόφια» ώστε να καθαρίσουν τον πάγο από τα παράθυρα των αυτοκινήτων τους.\nΜια νέα εφαρμογή επιτρέπει να συνδεθείτε με το αυτοκίνητό σας από την ζεστασιά του σπιτιού σας, και να ενεργοποιήσει τον κλιματισμό αλλά και τις αντιστάσεις των τζαμιών. Την ίδια στιγμή που εσείς ντύνεστε με την άνεσή σας και απολαμβάνετε το πρωϊνό σας, το αυτοκίνητο ζεσταίνεται και παράλληλα ξεπαγώνει τα τζάμια του. Με ένα σμπάρο δυο τρυγόνια δηλαδή, καθώς θα το βρείτε ζεστό και με καθαρό το παρμπρίζ για να ξεκινήσετε αμέσως.\nΗ εφαρμογή έχει πολλές παραμέτρους που αφορούν την θερμοκρασία του εσωτερικού, την ταχύτητα με την οποία θέλει να ξεπαγώσει τα παράθυρα κ.λπ. Το μόνο που χρειάζεται να κάνει είναι να ενημερώσει μέσω του app την ώρα που θα μπει στο αυτοκίνητό του και όλα τα υπόλοιπα τα αναλαμβάνει το κινητό τηλέφωνο και το αυτοκίνητο.\nΗ εφαρμογή εξελίχθηκε από την VW και εφαρμόζεται ήδη σε κάποια μοντέλα της εταιρίας. Όπως όμως όλα δείχνουν δεν θα αργήσει να βρεθούν οι μιμητές της.\nΑναρτήθηκε από Cal 12 στις Πέμπτη, Σεπτεμβρίου 24, 2015


8 σημάδια που μαρτυρούν ότι δεν καταναλώνεις αρκετή πρωτεΐνη - athinapoli.gr\nHome / Unlabelled / 8 σημάδια που μαρτυρούν ότι δεν καταναλώνεις αρκετή πρωτεΐνη\nΜπορεί στο μυαλό σου η πρωτεΐνη να κάνει απευθείας αντιστοιχία με το κρέας ή με κάποιο shaker μετά την προπόνηση, αλλά η πρωτεΐνη σε καμία περίπτωση δεν είναι μόνο αυτά. Το βασικό συστατικό που ρυθμίζει το μεταβολισμό αποτελεί δομικό συστατικό των μυών και εμπλέκεται σε αναρίθμητες λειτουργίες του ανθρώπινου σώματος. Υπάρχει στα αυγά, στο τυρί και γενικώς στα γαλακτοκομικά, στα όσπρια, σε κάποια θαλασσινά και φυσικά στο κρέας. Αν δεν παίρνεις όση πρωτεΐνη χρειάζεται το σώμα σου, τότε βιώνεις κάποια ή και όλα από τα παρακάτω συμπτώματα έλλειψής του:\n> Υποφέρεις συχνά από κατακρατήσεις και πρηξίματα.\n> Δεν έχεις ενέργεια, αισθάνεσαι εξάντληση και καμιά φορά σου κόβεται η αναπνοή. Αναιμία ίσως το λένε.\n> Πεινάς όλη την ώρα και νομίζεις ότι τρώγοντας υδατάνθρακες θα σου περάσει η λιγούρα. Αμ δε. Πρωτεΐνη χρειάζεσαι. Καλύτερα να φας τυρί παρά ψωμί.\n> Γνωστές σε σένα και οι μεσημεριανές υπογλυκαιμίες. Η λαχτάρα σου για κάτι γλυκό ίσως οφείλεται στο ότι δεν καταναλώνεις πρωτεΐνη σε όλα τα γεύματα.\n> Τα τραύματά σου επουλώνονται δύσκολα ή τραυματίζεσαι για πλάκα. Οι πρωτεΐνες ως γνωστόν συμβάλλουν στην αποκατάσταση των μυών.\n> Πέφτουν τα μαλλάκια σου. Για την τριχόπτωση δεν φτάνει να κατηγορήσεις την έλλειψη σιδήρου. Μπορεί να φταίει το γεγονός ότι δεν τρως όση πρωτεΐνη χρειάζεται ο οργανισμός σου.\n>Το ανοσοποιητικό σου είναι τρωτό. Λογικό, αφού δεν ακολουθείς τους κανόνες σωστής διατροφής.\n> Το δέρμα σου είναι ξηρό. Οι πρωτεΐνες είναι σημαντικές ουσίες που παράγουν τα κύτταρα του δέρματος. Όσο περισσότερες τρως τόσο πιο περισσότερο κολλαγόνο θα παράγεις και άρα η επιδερμίδα σου θα είναι ελαστική. Κάτι που ίσως δεν συμβαίνει αυτή τη στιγμή.\n8 σημάδια που μαρτυρούν ότι δεν καταναλώνεις αρκετή πρωτεΐνη Reviewed by athinapoli on 8:00 μ.μ. Rating: 5


kato diminio: Κύριοι για τα μάτια σας μόνο - Οι πιο «καυτές» αθλήτριες στο Σότσι υπόσχονται να... λιώσουν τα χιόνια! (φωτο και βίντεο)\nΚύριοι για τα μάτια σας μόνο - Οι πιο «καυτές» αθλήτριες στο Σότσι υπόσχονται να... λιώσουν τα χιόνια! (φωτο και βίντεο)\nΠριν την έναρξη των φετινών χειμερινών Ολυμπιακών Αγώνων του Σότσι οι Ρώσοι είχαν δώσει στη δημοσιότητα μερικές άκρως εντυπωσιακές φωτογραφίες από τις πιο όμορφες, πιο σέξι αθλήτριες της Ολυμπιακής τους αποστολής.\nΤο επικοινωνιακό... “γκελ” αυτού του αφιερώματος ήταν τέτοιο ώστε η συνέχεια να είναι ακόμα πιο... “καυτή”. Οι απεσταλμένοι των διεθνών Μέσων Ενημέρωσης με τη βοήθεια των Ρώσων δημοσιογράφων που γνωρίζουν καλύτερα τα του οίκου τους, έφτιαξαν ένα αφιέρωμα στις 50 πιο σέξι αθλήτριες όλων των χωρών που λαμβάνουν μέρος στους Χειμερινούς Αγώνες. Και ψάχνοντας βρήκαν και τα... πειστήρια που δικαιολογούν τις επιλογές τους. Είτε σε βίντεο, είτε σε φωτογραφίες.\n(Elena Nikitna – Ρωσία – skeleton)\n(Carmen Schaefer – Ελβετία – curling)\n(Ina Meschik – Aυστρία – Snowboarding)\n(Anna Sidorova – Ρωσία – Curling)\n(Ηannah Τeter – ΗΠΑ – Snowboarding)\n(Anna Prugova – Ρωσία – Hockey)\n(Ekaterina Galkina – Ρωσία – Curling)\n(Alexandra Saitova – Ρωσία - Curling)\nΑναρτήθηκε από κωστας θ πετρου στις 8:37 μ.μ.


Αξιολογήστε τις Ικανότητες και την Αυτονομία των Συνεργατών σας - Pharmacy Management\nΕκτιμούμε ότι ο υπάλληλος είναι ικανός, όταν πραγματοποιεί την αποστολή του σύμφωνα με τις αρμοδιότητές του χωρίς βοήθεια και παίρνει παραγωγικές πρωτοβουλίες.\nΓια την αξιολόγηση της δουλειάς του υπαλλήλου, ο Φαρμακοποιός-επιχειρηματίας θα πρέπει να σταθεί σε αρκετά σημεία:\nΤο επίπεδο της γνώσης,\nΤο επίπεδο της ικανότητας εκτέλεσης,\nΤο επίπεδο της αυτονομίας,\nΤο επίπεδο της διάθεσης να κάνει πράγματα και\nΤην ικανότητα να αναλάβει ευθύνες.\nΤο πιο Βασικό;\nΝα προσδιορίσετε για κάθε υπάλληλο το βαθμό των ικανοτήτων του (διαφοροποιείστε τη «γνώση» από τη «γνώση να εκτελεί μια εργασία») και τη διάθεση για εργασία.\nΓιατί δεν αρκεί μόνο να έχει διάθεση αλλά και να μπορεί να εκτελεί μια εργασία και το αντίστροφο!\nΠάνω σε όλα τα προηγούμενα θα πρέπει να γίνει η αξιολόγηση του κάθε υπαλλήλου και να συζητηθούν όλα αυτά κατά τη διάρκεια των προσωπικών αξιολογήσεων κατ’ ιδίαν μαζί του.\nΕφαρμόστε τις Προσωπικές Αξιολογήσεις\nΤο πλεονέκτημα της κατ’ ιδίαν συνάντησης με τα άτομα του προσωπικού σας είναι ότι έχετε την ευκαιρία να τον ακούσετε, να ξεκαθαρίσετε πιθανές δυσλειτουργίες ή παράπονα του και φυσικά να τον κινητοποιήσετε.\nΜε τι Ρυθμό;\nΜία έως δύο φορές το χρόνο είναι αρκετό, εκτός από επείγουσες εξαιρέσεις ή αν υπάρχει ανάγκη να αξιολογήσετε μαζί ορισμένα αποτελέσματα βάσει στόχων.\nΜε ποια Διαδικασία;\nΚαταγράψτε τα θετικά του στοιχεία και τα σημεία που εσείς επιθυμείτε βελτίωση στη συνεργασία σας.\nΠροετοιμάστε τα σχόλια που θα του κάνετε, τις ερωτήσεις που θα του θέσετε χωρίς να τον θίξετε προσωπικά σε περίπτωση κακού δικού του χειρισμού σε ένα θέμα.\nΠαράδειγμα: Δεν θα του πείτε «είσαι αμελής» αλλά «πες μου τι συμβαίνει και αμελείς να …(περιγράψτε την εργασία)».\nΣτην ουσία δε θα πρέπει να τον θίξετε προσωπικά με κάποιον αρνητικό χαρακτηρισμό για τον ίδιο, αλλά να σχολιάσετε μόνο την πράξη του!\nΑλλά και ο υπάλληλος θα πρέπει να έχει προετοιμαστεί για αυτή τη συνάντηση αξιολόγησης.\nΔώστε το λόγο αρχικά στον υπάλληλο για να εκφραστεί, θέτοντάς του ερωτήσεις του τύπου:\n«Πείτε μου πώς βλέπετε τη δουλεία σας μέχρι τώρα εδώ»,\n«Τι προβλήματα αντιμετωπίζετε στην καθημερινότητα».\nΜόλις ο υπάλληλος απαντήσει χωρίς να τον διακόψετε, πάρτε εσείς το λόγο.\nΞεκινήστε από τα θετικά του σημεία στη δουλεία του και στη συνέχεια περάστε στα σημεία που θα πρέπει να βελτιωθεί.\nΜην κάνετε αρνητική κριτική ποτέ, αλλά μια κριτική που θα τον κινητοποιήσει!\nΠαράδειγμα: Αντί να του πείτε «δε χαμογελάς στους πελάτες» είναι καλύτερα να του πείτε ότι «θα ήταν καλύτερα όταν όλοι μας προσπαθούμε να είμαστε χαμογελαστοί στον πάγκο με τους πελάτες. Τι λες δε νομίζεις ότι θα πρέπει να το προσπαθήσεις και εσύ;»\nΗ Συμφωνία και Παρακολούθηση\nΣτο τέλος της συνάντησης συμφωνήστε αμοιβαία σε αυτά που πρέπει να ακολουθήσει για να βελτιωθεί στη δουλειά του, θέτοντας ένα νέο ραντεβού μετά από μερικούς μήνες για έναν απολογισμό, ξεκινώντας αυτή τη φορά απ’ αυτά που είχατε συμφωνήσει και έγιναν ή δεν έγιναν.\nΠοια Αναγέννηση για το Φαρμακείο του Αύριο;\nΔελτίο Τύπου - 6ο Συνέδριο - Το Φαρμακείο στην Υγεία, την Ομορφιά και την Ευεξία\nVideo - 6ο Συνέδριο - Το Φαρμακείο στην Υγεία, την Ομορφιά και την Ευεξία\nΦωτογραφίες - 6ο Συνέδριο - Το Φαρμακείο στην Υγεία, την Ομορφιά και την Ευεξία\nΜείωση του Δανεισμού των Ελληνικών Τραπεζών\n2o Συνέδριο Υγείας της Ναυτεμπορικής\nΔιαχειριστείτε τις Αλλαγές με την Ανάπτυξη των Millennial Πελατών σας\nΗ Ελλάδα Πρωταθλήτρια στους Φόρους\n6ο Συνέδριο - Το Φαρμακείο στην Υγεία, την Ομορφιά και την Ευεξία - Ηράκλειο Κρήτης - 15 και 16 Σεπτεμβρίου 2018\nΑίτηση Aκύρωσης για το Ιδιοκτησιακό των Φαρμακειών\nΤα Αντιφθειρικά στο Φαρμακείο\nΝέος Τρόπος Διάθεσης των Φαρμάκων\nΗ Εκπαίδευση των Φαρμακοποιών στην Ελλάδα\nΝέα Τάση στην Παρασκευή Φαρμάκων\nΑύξηση Δαπάνης των Νοσοκομειακών Φαρμάκων


Τσαρλατάνοι και κακοί επαγγελματίες - Ιατρικά λάθη... - Σελίδα 5 • e-steki\nΤο e-steki είναι μια από τις μεγαλύτερες ελληνικές διαδικτυακές κοινότητες με 68,828 μέλη και 2,472,916 μηνύματα σε 78,654 θέματα. Αυτή τη στιγμή μαζί με εσάς απολαμβάνουν το e-steki άλλα 170 άτομα.\nH Ερινύς Ab aeterno. έγραψε: στις 12:28, 22-02-17:\nΕίναι μια επιλογή που δεν την σπουδάζουν, την πληρώνουν...\nO hack3r έγραψε: στις 12:58, 22-02-17:\nΟι φοιτητές που πάνε Βουλγαρία είναι απόλυτα συνειδητοποιημένοι τι θέλουν να σπουδάσουν και επενδύουν πάνω σε αυτό. Η επιλογή τους αυτή τους εξασφάλισε το μέλλον τους οικονομικά και ήταν προτιμότερο από το να σπουδάσουν μια σχολή που δεν τους αρέσει και έχει μηδενικές επαγγελματικές προοπτικές.\nΠροφανώς αυτό που λες δεν ισχύει καθώς αν όντως αυτοί οι φοιτητές ήταν συνειδητοποιημένοι και απλά δεν πήγαν στην Ελλάδα γιατί οι Ιατρικές μας είναι χάλια δεν θα απευθύνονταν στη Βουλγαρία αλλά θα πήγαιναν σε ιδιωτικά πανεπιστήμια της Αμερική ας πούμε. Φυσικά κάτι τέτοιο δεν είναι εφικτό καθώς αυτές οι σχολές δεν είναι απλά pay to enter αλλά έχουν και άλλα πολλά κριτήρια αντίστοιχα των δικών μας ιατρικών.\nΌταν ένας μαθητής γράφει 10 στις πανελλαδικές ενώ στόχευε Ιατρική υπάρχουν δύο τινά. Ή είναι οικτρά τεμπέλης ή είναι τρανή απόδειξη του Dunning Kruger effect. Και στις δύο περιπτώσεις αυτό το άτομο δεν μπορεί να γίνει καλός γιατρός ειδικά στην δεύτερη.\nΠροσωπικά δεν έχω κανένα πρόβλημα με αυτές τις σχολές της Βουλγαρίας καθώς απλά πουλάνε αυτό που ζητάει ο κόσμος, ούτε έχω πρόβλημα με τους γιατρούς αυτούς. Απλά οι συγκεκριμένοι δεν θα έπρεπε να βρίσκονται σε καμία θέση του δημοσίου συστήματος υγείας. Ας πάνε να δουλέψουν στον ιδιωτικό τομέα και όποιος θέλει ας πάει σε αυτούς να τον κουράρουν. Στο δημόσιο που δεν έχω ούτε την δυνατότητα να μην το πληρώσω ούτε την δυνατότητα να επιλέξω τον γιατρό που θέλω, απαιτώ τουλάχιστο ο απόφοιτος να έχει βγάλει 19.000 μόρια και όχι 10.000 για να έχω έστω μια μικρή απόδειξη ότι δεν είναι τεμπέλης ή/και ηλίθιος.\nΕρινύς, PolGR1509, PeterTheGreat\nO akikos aAzazazazazazAz έγραψε: στις 19:00, 22-02-17:\nΚατά τη γνώμη μου ο βαθμός στις πανελλαδικές δεν παίζει κανένα ρόλο για το αν γίνει κάποιος καλός ιατρός. Και μόνο η πράξη να πάει να εγκατασταθεί στη Βουλγαρία για να σπουδάσει, δίνει ότι κάποιος είναι συνειδητοποιημένος. Μπορούσε κάλλιστα να έκανε ότι σπουδάζει σε μια σχολή αδιάφορη προς αυτόν σπαταλώντας το οικογενειακό εισόδημα.\nΈχουμε τη δημόσιο υγεία που μας αξίζει ως λαός. Είχαμε κυβερνήσεις που έκαναν ένα βήμα προς το καλύτερο αλλά ο λαϊκισμός τις έριξε. Πλέον είναι απαραίτητη η ιδιωτική ασφάλεια υγείας. Στη θέση της αδικοχαμένης φοιτήτρια μπορεί να έρθει ο καθένας μας.\nΤελευταία επεξεργασία από το χρήστη akikos : 22-02-17 στις 19:09.\nO PolGR1509 Do it right or don't do it at all! έγραψε: στις 19:20, 22-02-17:\nΈχει σημασία για τι περίπτωση μιλάμε. Άλλο ένας μαθητής που διάβασε, προσπάθησε και τελικά έβγαλε 17.000 μόρια και άλλο ένας που 3 χρόνια στο λύκειο τα έξυνε και εν τέλει έβγαλε 10.000 μόρια. Συνειδητοποιημένος η μη, ο δεύτερος ΔΕΝ ΚΑΝΕΙ για γιατρός διότι δεν έχει πειθαρχία, δεν έχει μάθει να διαβάζει και κατά πάσα πιθανότητα θα κάνει και στη σχολή τα ίδια που έκανε και στο λύκειο. Συμφωνώ ότι το να φύγεις σε άλλη χώρα είναι δύσκολη απόφαση, αλλά το ότι όποιος το κάνει είναι συνειδητοποιημένος δεν το δέχομαι, διότι δεν μπορούμε να ξέρουμε υπό ποιες συνθήκες πάρθηκε αυτή η απόφαση. Νομίζω ότι ο καθένας θα αρεσκόταν στο να γίνει ιατρός ή φαρμακοποιός από κει που στην Ελλάδα θα γινόταν σερβιτόρος. +Λίγη πίεση από τους γονείς και τσουπ έχεις φύγει. Μία σκέψη κάνω.\nΤελευταία επεξεργασία από το χρήστη PolGR1509 : 22-02-17 στις 19:24.\nO DarthFederer έγραψε: στις 17:32, 23-02-17:\nΑς το παμε αναποδα. Γιατι καποιος που περασε στην Ελλαδα γιατρος ειναι συνειδητοποιημενος και θα γινει καλος γιατρος; Γιατι δεν ξερω αν αλλαξε η χωρα τα 4.5 χρονια που τελειωσα το σχολειο, αλλα οταν ημουν εγω οποιος ηταν καλος μαθητης τον εσπρωχναν να γινει γιατρος. Γιατι καποιο τετοιο παιδι θα γινει καλυτερος γιατρος απο καποιον που πηγε σε μια χωρα του εξωτερικου επειδη το ειχε τρελα να γινει γιατρος; Εχω δει πολλους σκιτζηδες με πτυχια απο Ελληνικα πανεπιστημια που οι διαγνωσεις τους ειναι του κωλου. Και δεν ειναι λιγες οι φορες που ακουμε για ιατρικα λαθη σε ελληνικα νοσοκομεια που εχουν προκαλεσει βλαβες σε ασθενεις ή τους εχουν στειλει και στον αλλο κοσμο. Για αυτο χρειαζεται ΠΑΝΤΑ δευτερη γνωμη, αν οχι και τριτη.\nH Nelliel έγραψε: στις 17:51, 23-02-17:\nΕγω τα εξυνα στο λυκειο. Γιατι; Γιατι κανενα μαθημα δεν ειχε ενδιαφερον αφου ολα, ακομα και τα μαθηματικα, ηταν επικεντρωμενα σε θεωριες και οχι σε εφαρμογες της θεωριας στην πραξη. Τα δε βιβλια κακογραμενα και οι εκπαιδευτικοι τα εξυναν. Ο καλος ιατρος δεν ειναι αυτος που ξερει να παπαγαλιζει ή να σκοτωνεται στο διαβασμα στο λυκειο, αλλα αυτος που εχει problem solving skills, critical thinking και νοιαζεται για τον συνανθρωπο του οταν τελειωσει την σχολη του. Αυτα μπορει να τα εχει και καποιος που εβγαλε στο λυκειο 10000 μορια. Η πειθαρχια δεν φαινεται στα 17 σου. Τοτε εισαι ακομα παιδι και δεν ξερεις τι θελεις. Το προβλημα με τις σχολες ιατρικης στις χωρες του πρωην ανατολικου μπλοκ δεν ειναι οτι εκει πηγαινουν μαθητες με 10000 μορια, αλλα η ποιοτητα της εκπαιδευσης που παρεχουν και η διαφθορα που επικρατει.\nΟ fmarulezkd αυτή τη στιγμή δεν είναι συνδεδεμένος Είναι 28 ετών , επαγγέλεται Δημόσιος υπάλληλος και μας γράφει απο Σουηδία (Ευρώπη). Έχει γράψει 724 μηνύματα.\nO fmarulezkd έγραψε: στις 18:13, 23-02-17:\nΠήγε στρατό ο δεύτερος κ να απέκτησε πειθαρχία, checkmate.\nO hack3r έγραψε: στις 20:12, 23-02-17:\nΗ όποια διανοητική ικανότητα και εργατικότητα κρύβει ένας βαθμός 19.000 μορίων είναι αναγκαία αλλά όχι ικανή συνθήκη για να γίνεις γιατρός. Τουτέστιν το παιδί που έβγαλε 10.000 μόρια και πήγε Βουλγαρία μπορεί όντως να είναι doctor material, όπως και ο τύπος που πέρασε πρώτος στην Ιατρική Αθηνών μπορεί απλά να το έκανε λόγο πίεσης γονέων και να μισεί τη ζωή του. Το θέμα είναι ποιες είναι οι πιθανότητες των δύο παραπάνω περιπτώσεων. Γιατί πάντα κρίνουμε με βάση τον μέσο όρο, όχι τις εξαιρετικές περιπτώσεις. Και ο μέσος όρος των φοιτητών που πάνε Βουλγαρία δεν είναι τα παιδιά θαύματα που στάθηκαν άτυχα στη ζωή.\nO PolGR1509 Do it right or don't do it at all! έγραψε: στις 20:23, 23-02-17:\nΣυμφωνώ απλά κάποιος που δεν έχει διαβάσει ούτε 10 ώρες βιολογία στο λύκειο και προφανώς δεν ξέρει τα στοιχειώδη, ΠΏΣ θα πάει στη σχολή να αποστηθίζει τους τόμους που χρειάζονται; Αν θέλει τρελά να γίνει γιατρός θα πρέπει να ΔΙΑΒΑΣΕΙ και όχι να αναζητήσει την εύκολη λύση. Η ιατρική ΘΈΛΕΙ θυσίες και κόπο. ΔΕΝ ΑΡΚΕΙ Η ΘΕΛΗΣΗ. Θα πάει στη βουλγαρία και ΔΕΝ ΘΑ ΑΠΟΣΤΗΘΙΖΕΙ ΤΟΥΣ ΤΟΜΟΥΣ που χρειάζονται γιατί πολύ απλά δεν είναι απαραίτητο. Παίρνει πτυχίο και χωρίς να διαβάσει, αρκεί να λαδώσει τους καθηγτάδες. Και μετά τι θα κάνει...θα έρθει στην Ελλάδα και...θα μάθει στην πράξη; Δεν θα έχει ιδέα τι του γίνεται παρ'όλα αυτά θα του επιτρέπεται να αγγίζει ασθενείς και να παίζει με την υγεία τους σαν να είναι πειραματόζωα. Και άντε τα πρώτα χρόνια θα έχει κάποιον πάνω στο κεφάλι του (που πολλές φορές ούτε κι αυτό γίνεται-τουλάχιστον στην Ελλάδα). Μετά τι; Θα τα έχει μάθει όλα και κανένα πρόβλημα; Αν είναι έτσι γιατί να υπάρχει ιατρική σχολή; Ας δηλώνουμε όλοι μία ειδικότητα να μας δείχνουν 5-6 χρόνια «τη δουλειά» και να είμαστε αδειούχοι γιατροί μετά.\nΌταν θέλεις κάτι πάρα πολύ, κάνεις θυσίες και οτιδήποτε άλλο χρειαστεί για να το πετύχεις! Εγώ αυτό ξέρω! Δε γίνεται να λες θέλω να γίνω γιατρός, αλλά δε θέλω να κουραστώ, δε θέλω να διαβάσω. ΑΝ ΘΕΛΕΙΣ ΝΑ ΓΙΝΕΙΣ ΓΙΑΤΡΟΣ, ΘΑ ΣΤΡΩΣΕΙΣ ΚΩΛΟ ΚΑΙ ΘΑ ΦΤΥΣΕΙΣ ΑΙΜΑ. Κι αν κοπιάσεις, κάνεις ό,τι μπορέσεις και δεν τα καταφέρεις, τότε να στραφείς προς το ανατολικό μπλοκ. Κάποιος που έβγαλε 10.000, δεν θα έλεγα ότι έχει καταβάλλει και ιδιαίτερη προσπάθεια. Εεε λοιπόν όταν λες «θέλω να γίνω γιατρός αλλά δεν θέλω να διαβάσω/τεμπελιάζω», μάλλον δεν κάνεις για γιατρός. Καλά εννοείται, για την ποιότητα σπουδών δε μιλάω καν. Αν συνδυάσεις το επίπεδο σπουδών, με το επίπεδο κάποιων φοιτητών που πάνε εκεί, ξεκίνα να ανησυχείς για την υγεία σου. Συμφωνώ με τα περισσότερα που λες, όμως θεωρώ ότι η Βουλγαρία και η Ρουμανία αποτελεί πολλές φορές ΕΥΚΟΛΗ ΛΥΣΗ για αυτούς που δεν έχουν σκοπό να διαβάσουν ποτέ. Εεεε τι γιατροί θα γίνουν αυτοί λοιπόν;\nΠροφανώς εννοώ πειθαρχία και οργάνωση στο ΔΙΑΒΑΣΜΑ και όχι τόσο σε γενικότερο επίπεδο, αν και η πειθαρχία στη ζωή είναι παντού χρήσιμη. Κάποιος που δεν έχει μάθει ποτέ να διαβάζει, πώς ακριβώς θα αντιμετωπίσει τα συγγράματα της σχολής που είναι σε μέγεθος και όγκο παρόμοια με τα βιβλία Harry Potter? ΔΕΝ ΘΑ ΤΑ ΑΝΤΙΜΕΤΩΠΙΣΕΙ. Η διαφορά Ελλάδας-Βουλγαρίας, είναι ότι στην Ελλάδα ΔΕΝ ΘΑ ΤΕΛΕΙΩΣΕΙΣ ΤΗ ΣΧΟΛΗ ΚΑΙ ΣΥΝΕΠΩΣ ΔΕΝ ΘΑ ΓΙΝΕΙΣ ΓΙΑΤΡΟΣ.\nO fockos έγραψε: στις 23:50, 23-02-17:\nμην θεοποιείτοι τους ιατρούς δε διαφέρουν σε τίποτα απο τους άλλους επαγγελματίες με αυτή την συμπεριφορά γίνονται ψώνια και κακοί επαγγελματίες.\nΤελευταία επεξεργασία από το χρήστη fockos : 23-02-17 στις 23:53.\nH Ερινύς Ab aeterno. έγραψε: στις 12:27, 24-02-17:\nδε διαφέρουν σε τίποτα απο τους άλλους επαγγελματίες\nΌχι μωρέ, απλά δουλειά τους είναι να μην δεις τα ραδίκια ανάποδα στο βαθμό που αυτό είναι εφικτό. Κλάιν μάιν.\nΔουλευόμαστε ομαδικά εδώ μέσα;\nO fockos έγραψε: στις 15:16, 24-02-17:\nκαι δουλειά των πολιτικών μηχανικών ειναι να φτιάχνουν σπίτια γερά και έμμεσα σώζουν ζωές. Δουλειά του δασκάλου ειναι να διδάξουν τα παιδιά πολυ σημαντικό , οι βιολόγοι κάνουν έρευνα ανακαλύπτουν νέα πράγματα οι ιατροί εφαρμόζουν πρωτόκολλα. Αυτή ειναι η γνώμη μου όλες οι επιστήμες ειναι τον ιδιο σημαντικές για τον ανθρώπο δεν πρεπει να συμπεριφερόμαστε στους ιατρούς ως υπέρ επιστήμονες\nO harry akritas έγραψε: στις 18:47, 24-02-17:\nΜήπως είναι και θεοί και δεν μας το λένε;\nΗ ζωή είναι το ύψιστο δικαίωμα του ανθρώπου, όμως εμμέσως σε αυτό συμβάλλουν πολλά επαγγέλματα, από τον βιολόγο και τον χημικό που θα κάνουν έρευνα και θα παρασκευάσουν τα φάρμακα μέχρι τον χτίστη που θα βάλει το τούβλο πάνω από το κεφάλι σου και τον εργάτη που θα στρώσει τον δρόμο πάνω στον οποίο θα κινείς το αυτοκίνητό σου. Και μην ξεχνάς ότι σημασία δεν έχει μόνο η ζωή αλλά και η ποιότητά της, στην οποία φυσικά δεν συμβάλλουν μόνο οι γιατροί. Αφού λοιπόν υπάρχει αλληλεξάρτηση δεν μπορώ να θεωρήσω το επάγγελμα του γιατρού ως ανώτερο ή σπουδαιότερο από κάποιο άλλο, γιατί απλά επιτελεί το ένα μέρος του όλου, παρ ότι αυτό ενδέχεται να έχει (άμεσα) μεγαλύτερη κρισιμότητα.\nΤελευταία επεξεργασία από το χρήστη harry akritas : 24-02-17 στις 18:54.\nH Just a sweetie!! έγραψε: στις 21:32, 24-02-17:\nΠροφανώς και δεν τίθεται θέμα ανωτερότητας, ούτε καν σύγκρισης. Όπως και να το κάνουμε όμως, το επάγγελμα του γιατρού έχει από την φύση του άμεση ευθύνη.\nH Ερινύς Ab aeterno. έγραψε: στις 00:25, 25-02-17:\nΕγώ δεν μίλησα πουθενά για ανωτερότητα ή μεγαλύτερη γαματοσύνη, γιατί δεν θεωρώ ότι υπάρχει ανώτερο και κατώτερο επάγγελμα. Μίλησα για μεγαλύτερη ευθύνη και ό,τι αυτό συνεπάγεται.\nO fockos έγραψε: στις 09:14, 25-02-17:\nΌταν όμως μιλάμε για ευθύνη μεγαλύτερη μικρότερη είναι σαν να βάζουμε κατάταξη όποτε λέμε ανώτερο κατώτερο με Βάση την ευθύνη.,Οι Έλληνες και οι Κυπριοι καλώς ή κακώς εξισώσουν τον ιατρό με τον υπέρ επιστήμονα πράγμα που δε συμβαίνει στις άλλες χώρες για αυτο τον λόγο οι Ρουμανία η ΒΟυλγαρια και η Μπρατιςλαβα έχουν γεμιςει με Έλληνες ακόμα και στα χρόνια της κριςης, επιςης Θεωρούν την ιατρική την πιο δύσκολη σχολή πράγμα που δε συμβσινει σε καμία περίπτωση. Ένας πιλότος εχει άμεση ευθύνη και κουβαλάει μαζι του ένα σωρό ζωές και οι έλεγχοι που περναει καθε χρόνο είναι άπειροι. Ένας πληροφορικός που φτιάχνει οργανώνει συντηρεί πληροφορικό σύστημα νοςοκομειου εχει έμμεση εύθυμη αλλα πολυ μεγαλύτερη απο τους ιατρούς, ο βιολόγος , ο φαρμακοποιός, ο μαθηματικός και λοιποί επιςτημομες μεταξύ αυτών και ιατροί που φτιάχνουν πρωτόκολλα έχουν πολυ μεγαλύτερη ευθύνη αν και έμμεση απο τον ιατρό που τα έφαρμοζει.\nΑυτο που λέω παιδιά είναι πολυ σημαντικό γιατι με αυτή την νοοτροπία ιατροί χωρίς πολλές γνώσεις εξελίσσονται πολυ εύκολα αποκτούν διατριβές εύκολα συγκριτικα με τους άλλους με αποτέλεσμα πολλοί να μην προσπαθούν παραπάνω απο οτι πρέπει. Ένας οικομολογος, μαθηματικός , βιολόγος για να εξελιχθεί όπως ένας μέσος ιατρός χρειάζεται δεκαπλάσια προσπάθεια απο έναν ιατρό για αυτο οι περισσότεροι έχουν παραπάνω γνώσεις απο τους Ιατρούς ακόμα και σε ιατρικά θέματα.\nΗ εξέλιξη της ιατρική τον προτελευταίο και τελευταίο αιώνα δεν οφείλεται στους ιατρούς αλλα στους άλλους επιστήμονες.\nΤελευταία επεξεργασία από το χρήστη fockos : 25-02-17 στις 09:32.\nO Scandal έγραψε: στις 16:00, 02-03-19:\nΜε αφορμή μια διαφήμιση στο facebook από το Συνήγορο του Ασθενή που αναφέρεις ότι μόνο στην Ελλάδα έχουμε περί τα 6000 ιατρικά λάθη ετησίως και ότι μπορεί κανείς να διεκδικήσει και αποζημιώσεις, επαναφέρω το θέμα.\nΔεν είναι υπερβολικά μεγάλος κι απαράδεκτος ο ετήσιος αριθμός λαθών;\nΕγώ πραγματικά ένας από τους λόγους που δεν θέλω να μπλέκω με γιατρούς (πέραν του προφανή λόγου) είναι γιατί δεν τους εμπιστεύομαι, ειδικά σε σοβαρά ζητήματα όπως εγχειρήσεις νιώθω ότι είναι κάπως φάση Άγιος ο Θεός.\nΈχω θεία που ο γιατρός δεν την πρόσεξε στο χειρουργείο που ανέβασε πίεση (είχε πάει να βγάλει κάτι οζίδια) κι έπαθε εγκεφαλικό με αποτέλεσμα να μείνει μισή.\nΑλλά για να πω και τα καλά, έχω κάνει κάποια χειρουργεία κι εγώ που πραγματικά με έσωσαν\nO The Mountain έγραψε: στις 16:55, 02-03-19:\nΔε φταίνε μόνο οι γιατροί, φταίνε και οι ασθενείς που πάνε στην εφημερία 3 το πρωί με ημικρανία 2 εβδομάδων. Συσσωρεύεται έτσι κούραση στους γιατρούς και κάνουν λάθη.\nH Himela σ' όποιον αρέσουμε... έγραψε: στις 17:02, 02-03-19:\n6000 λάθη σε επεμβάσεις μονο ή και σε διαγνώσεις; Κάθε μέρα σίγουρα θα γίνονται 1000 επεμβάσεις (αν όχι περισσότερες) σε όλη τη χώρα, οπότε 6000 λάθη το χρόνο, είναι αρκετά μικρό ποσοστό πιστεύω. Σίγουρα δε θέλει κανείς να είναι σε αυτό το ποσοστό αλλά δυστυχώς συμβαίνουν. Ας μας πει κάποιος πιο ειδικός.\nH Eileen έγραψε: στις 17:20, 02-03-19:


Η φωτογράφος που έζησε δίπλα στις 'ιερόδουλες της Βομβάης'\nΗ φωτογράφος που έζησε δίπλα στις ‘ιερόδουλες της Βομβάης’\nΗ Αμερικανίδα φωτογράφος Μαίρη – Έλεν Μαρκ, που έφυγε πρόσφατα από τη ζωή σε ηλικία 75 ετών, αποτελεί μια παθιασμένη εκπρόσωπο της φωτογραφικής τέχνης. Κατάφερε μέσα από τις εικόνες της να απαθανατίσει με ακρίβεια και ευαισθησία την ωμή πραγματικότητα.\nΚάποιες από αυτές μπορούν να χαρακτηριστούν σοκαριστικές, αλλά όπως έλεγε η ίδια: «Θέλω οι φωτογραφίες μου να εκφράζουν τα μεγάλα συναισθήματα που όλοι μας βιώνουμε».\nΤο 1978, έμεινε για τρεις μήνες στη Βομβάη όπου φωτογράφισε την καθημερινότητα των ιερόδουλων της «κόκκινης οδού» Φάλκλαντ. Ανήλικα κορίτσια μέσα σε σπίτια που έμοιαζαν κλουβιά. Έφηβες κοπέλες πνιγμένες στην βρωμιά. Συνθήκες υγιεινής, ανύπαρκτες. Πολλές έγιναν μητέρες και μεγάλωσαν τα παιδιά τους στο «εργασιακό τους περιβάλλον». Τραβεστί, ιδιοκτήτριες οίκων ανοχής, ναρκωτικά, παράνομη διακίνηση γυναικών. Ένα συνονθύλευμα εκμετάλλευσης και ωμής βίας που κρατάει μέχρι σήμερα. Κορίτσια που έμαθαν να χαμογελούν και να υπομένουν γιατί μόνο αυτό επιτρεπόταν να κάνουν.\nΗ φωτογράφος αρχικά, θεωρήθηκε μια παρείσακτη ξένη και αντιμετωπίστηκε εχθρικά. Οι γυναίκες της έριχναν σκουπίδια στο νερό και την τσιμπούσαν. Οι άνδρες την κύκλωναν απειλητικά. Της έκλεψαν τα χρήματα, την χτύπησαν δυνατά στο πρόσωπο. Επέμεινε. Η Μαρκ, δεν έκανε πίσω. Σταδιακά τη σεβάστηκαν και την αποδέχθηκαν, πρώτα οι μαστροποί. Ακολούθησαν οι ιδιοκτήτριες των οίκων ανοχής. Της άνοιξαν τις πόρτες τους και επέτρεψαν στη φωτογράφο να τραβήξει όποιο στιγμιότυπο ήθελε. Απόλυτη ελευθερία σε ένα χώρο απόλυτης καταπίεσης.\nΤο πρότζεκτ ονομάστηκε «Falkland Road: Οι πόρνες της Βομβάης. Το κατατρεγμένο χρονικό μιας άθλιας ζωής». Τα περισσότερα κορίτσια είχαν απαχθεί από τις οικογένειες τους. Άλλες οικογένειες που δεν ήθελαν τα κορίτσια τα είχαν πουλήσει σε μικρή ηλικία στους οίκους ανοχής. Οι περισσότερες υποτάχθηκαν με καθημερινό ξύλο και απειλές. Την χειρότερη μοίρα είχαν τα παιδιά που γεννούσαν οι ιερόδουλες της Βομβάης.


Μεγάλη η συμμετοχή του κόσμου στην αυτοκινητοπομπή κατά της καύσης του ΤΙΤΑΝ, βίντεο - oraiokastro 24 Η ενημέρωση δεν έχει ώρα\nΑρχική ΟΛΕΣ ΟΙ ΕΙΔΗΣΕΙΣ TOP NEWS Μεγάλη η συμμετοχή του κόσμου στην αυτοκινητοπομπή κατά της καύσης του ΤΙΤΑΝ,...\nΜεγάλη η συμμετοχή του κόσμου στην αυτοκινητοπομπή κατά της καύσης του ΤΙΤΑΝ, βίντεο\nΑπο όλα τα δημοτικά διαμερίσματα πέρασε η αυτοκινητοπομπή που διοργάνωσε η Πρωτοβουλία κατά της Καύσης Απορριμμάτων στο ΤΙΤΑΝ Ευκαρπίας.\nΣκοπό της η ενημέρωση του κόσμου μπροστά στον κίνδυνο της καύσης υπολειμμάτων ανακύκλωσης και επέκτασης της σε RDF-SRF και εναλλακτικών καυσίμων της τσιμεντοβιομηχανίας ΤΙΤΑΝ.\nΕντύπωση προκάλεσε η απουσία του δημοτικού συμβουλίου Παύλου Μελά καθώς με ψήφισμά του έχει καταθέσει την άρνησή του στην καύση απορριμμάτων στην τσιμεντοβιομηχανία ΤΙΤΑΝ και δήλωσε οτι θα προσχωρήσει και σε δράσεις.\nΑπο τον Δήμο Παύλου Μελά συμμετείχαν ο επικεφαλής της παράταξης ΑΝΑΤΡΟΠΗ – Γιώργος Λίλτσης , ο αντιπρόεδρος δημοτικού συμβουλίου και επικεφαλής της παράταξης Ανανεωτική κίνηση πολιτών Άρης Ιακωβίδης και ο επικεφαλής της παράταξης Λαϊκή Συσπείρωση Μάριος Παλάντζας.\nΔείτε σχετικά με την άρνηση στην καύση απορριμμάτων στο ΤΙΤΑΝ εδώ.\nΗ ανταπόκριση του κόσμου όμως ήταν απρόσμενα μεγάλη, κάτι που αποδεικνύει την κατανόηση των πολιτών μπροστά στον κίνδυνο της ανθρώπινης υγείας.\nΤο επόμενο ραντεβού διαμαρτυρίας – ενημέρωσης δόθηκε για τις 6 Μάϊου στο Άγαλμα Βενιζέλου στις 10:30\nΑκολουθούν πλάνα απο την αυτοκινητοπομπή :\nΕπόμενο άρθροΘεσσαλονίκη: Πιλοτική εφαρμογή για την αντιμετώπιση εντόμου που καταστρέφει τις φτελιές


Τα social media «τζογάρουν» με το μυαλό μας | Glocal.gr\nOι πλατφόρμες των μέσων κοινωνικής δικτύωσης χρησιμοποιούν τις ίδιες τεχνικές με τις εταιρείες τυχερών παιχνιδιών για να δημιουργήσουν ψυχολογικές εξαρτήσεις και να «εμβολιάζουν» τα προϊόντα τους στη ζωή των χρηστών τους, προειδοποιούν οι ειδικοί.\n«Το Facebook, το Twitter και άλλες εταιρείες χρησιμοποιούν μεθόδους παρόμοιες με τη βιομηχανία τυχερών παιχνιδιών για να κρατούν τους χρήστες», δήλωσε η Natasha Schüll, συγγραφέας του «Addiction by Design», η οποία ανέφερε πως τα μηχανήματα τυχερών παιχνιδιών και άλλα ανάλογα συστήματα έχουν σχεδιαστεί για να «κλειδώνουν» τους χρήστες σε έναν κύκλο εθισμού. «Στην ηλεκτρονική οικονομία, τα έσοδα αποτελούν συνάρτηση της συνεχούς προσοχής των καταναλωτών – η οποία μετράται σε κλικ και χρόνο που δαπανάται».\n«Αν αποσυνδεθεί ο χρήστης, λαμβάνει μηνύματα με προσφορές, μπόνους, για να επιστρέψει και να μην αποσπάται η προσοχή του», δήλωσε η Schüll. «Πρέπει να αρχίσουμε να αναγνωρίζουμε το κόστος του χρόνου που αφιερώνουμε στα μέσα κοινωνικής δικτύωσης. Δεν είναι μόνο ένα παιχνίδι – μας επηρεάζει οικονομικά, σωματικά και συναισθηματικά».\n«Οι ιστότοποι μέσων κοινωνικής δικτύωσης είναι γεμάτοι με απρόβλεπτες ανταμοιβές. Προσπαθούν να προσελκύσουν την προσοχή των χρηστών … για να τους ελέγχουν». Όπως τα τυχερά παιχνίδια, τα οποία επηρεάζουν τη λειτουργία του εγκεφάλου, η χρήση των social media έχει παρόμοιες ψυχολογικές επιπτώσεις στους χρήστες.\nΠροηγούμενο άρθροΣτην Κρήτη σήμερα ο πρίγκιπας της Ουαλίας και η δούκισσα της Κορνουάλης\nΕπόμενο άρθροΑυτά είναι τα μέλη της μαφίας των αντικαρκινικών φαρμάκων\nΕφαρμογή «διαβάζει» συναισθήματα και τα μετατρέπει σε ήχο για ανθρώπους με...


Δένδιας: Λόγια ενός σοφού ανδρός | ΚΛΕΙΔΑΡΟΤΡΥΠΑ | antinews.gr\nΑΡΧΙΚΗΠΟΛΙΤΙΚΗΟΙΚΟΝΟΜΙΑΕΛΛΑΔΑΚΟΣΜΟΣANTIMAGAZINEANTISPORTSANTIMEDIAΑΝΤΙΘΕΣΕΙΣΚΛΕΙΔΑΡΟΤΡΥΠΑBLOG VIEWΑναζήτησηΝέα αναζήτησηΕπιλογή τύπου αναζήτησηςΣτα άρθραΣτα άρθρα (ακριβής φράση)Στο όνομα των σχολιαστώνΑναζήτησηΙστορικό 22/04/2015 12:44\nΔένδιας: Λόγια ενός σοφού ανδρός\nΦοβάται για την παράταξη, όχι για την Πατρίδα...\nΣε μία υψηλής ιδεολογικής ποιότητας αποστροφή ο τότε Υπουργός του Σαμαρά κ. Δένδιας είχε πει πως «δεν έχουμε καλής ποιότητας μετανάστες».\nΤελικά όλο και περισσότερο διαφαίνεται πως δεν έχουμε υψηλής ποιότητας πολιτικούς άνδρες. Και μη κατηγορηθούμε για σεξισμό, άλλα μερικοί δεν έχουν τελειωμό. Είπαμε και εμείς να κάνουμε μια σοβαρή πολιτική αντιπαράθεση, αλλά εδώ επιμένουν κάποιοι να βάζουν υποψηφιότητα για το Δελφινάριο. Ευκαιρία είναι τώρα που ανοίγει.\nΣυγνώμη , αλλά μόνο με χιούμορ μπορούμε να αντιμετωπίσουμε πλέον τον κ. Δένδια. «Φοβάμαι πάρα πολύ για την παράταξή μου», είπε ο βουλευτής.\nΕίναι αυτή πολιτική δήλωση που έχει υπόσταση;\nΔηλαδή φοβάται για την παράταξή του και δεν φοβάται για τη χώρα που καταστρέφεται; Μάλλον. Και αυτός ο φόβος δείχνει το μέγεθος της προσωπικής αμετροέπειας που τον διέπει. Με άλλα λόγια ήθελε να πει «φοβάμαι για το μέλλον μου».\nΣτη συνέχεια είπε πως δεν συζητήθηκαν τα θέματα της ήττας στη Νέα Δημοκρατία; Σοβαρά κ. Δένδια; Δεν έγιναν δύο κοινοβουλευτικές ομάδες; Γιατί δεν μιλήσατε εκεί; Γιατί δεν πήρατε πρωτοβουλία να μαζέψετε υπογραφές;\nΔεν έγινε ολοήμερη κεντρική επιτροπή; Γιατί φύγατε λίγο πριν σας φωνάξουν στο βήμα να μιλήσετε; Δεν είχατε επιλογή εκεί να λάβετε πρωτοβουλίες; Ναι. Είχατε.\nΧθες όμως φάνηκε τι παιχνίδι παίζετε. Σας ξέφυγε η φράση : «Αφού δε μας επιβλήθηκε η δυνατότητα κατ’ επιλογήν (ψευδής αναφορά καθώς είχατε επιλογή) θα το επιβάλλουν οι συνθήκες».\nΠροσέξτε. Οι συνθήκες. Όχι ο λαός.\nΠοιες είναι οι…συνθήκες κ. Δένδια; Μήπως «συνθήκες» είναι αυτοί που έχουν βαλθεί να εξοντώσουν τον Σαμαρά με κάθε κόστος επειδή τους χαλάει τα σχέδια;\nΚρίμα που ποντάρετε εκεί, γιατί, και πάλι θα κερδίσουν οι «περιθωριακοί του συστήματος» και όχι οι επιφανειακές γυαλισμένες με χρυσόσκονη αναλύσεις.\nΑκόμη είπατε πως «πρέπει να στηρίξουμε την εθνική προσπάθεια, αν και πηγαίνει σε λάθος δρόμο». Τώρα θέλετε να σχολιάσουμε σοβαρά αυτήν την δήλωση;\nΦοβάμαι κ. Δένδια πως δεν έχετε τίποτα να πείτε. Μια συμβουλή. Να κάτσετε να εργαστείτε στη Βουλή γιατί έχει προβλήματα ο κόσμος.\nΗ χώρα πάει σε τρίτο σκληρό Μνημόνιο και έχει ανάγκη μια ισχυρή και ενωμένη Νέα Δημοκρατία.\nTο άκρον άωτον του τυχοδιωκτισμού...\tΟύτε στο μικρό δακτυλάκι του Σαμαρά δεν φτάνετε Κε Δένδια, Στυλιανίδη κλπ. Καλά για Ντόρα ουδέν σχόλιον.\nΟ Δένδιας είναι σαν την Άννα Καραμανλή που μόλις κατάλαβε τι είναι ο ΕΝΦΙΑ βγήκε στη βουλή και έλεγε με ειλικρίνεια: "Φοβάμαι οτι οι βουλευτέs της ΝΔ θα μείνουμε άνεργοι μέσα στην κρίση"...\nΕμένα πάλι μου φαίνεται ότι κοιτάζει τις νέες φύτρες της κεφαλής του.\tΜήπως ανησυχεί για την αραίωση.......?\nΕίπε επίσης ότι η ΝΔ πάσχει από "μετατραυματικό σοκ"! και ότι "φοβάται πολύ για την παράταξη του"! (Δηλώσεις του στο star). Τώρα να σχολιάσω; Από μετατραυματικό σοκ πάσχει ο ίδιος που νόμιζε ότι τα κονκλάβια θα τον βγάλουν President μην χάσουν τις φοβερές πολιτικές ικανότητες του. Τώρα κρατάει την αναπνοή του σαν κακομαθημένο παιδάκι μπας και γίνει το δικό του. Τουλάχιστον τώρα έγινε μπλέ από το κακό του!\nΑπο χθες φαίνεται να ανησυχεί και ο κοντός με τη χαρακτηριστική μύτη! Αυτός που έπρεπε αν είναι κάπου υπουργός, αλλιώς ...\tΒέβαια έδωσε περιθώρια, δεν έβαλε το μαχαίρι στο λαιμό κανενός. Ίσως δεν είχε σκαμνάκι!


33ο ΔΙΕΘΝΕΣ ΦΕΣΤΙΒΑΛ ΚΙΝΗΜΑΤΟΓΡΑΦΟΥ ΚΩΝΣΤΑΝΤΙΝΟΥΠΟΛΗΣ | Στράτος Κερσανίδης\n33ο ΔΙΕΘΝΕΣ ΦΕΣΤΙΒΑΛ ΚΙΝΗΜΑΤΟΓΡΑΦΟΥ ΚΩΝΣΤΑΝΤΙΝΟΥΠΟΛΗΣ\n(αναδημοσίευση από την Εποχή, 27/4/2014)\nΠολυσυλλεκτικότητα και πολυμορφία\n«Δεν είμαι αυτός», του Ταϊφούν Πιρσελίμογλου\nΑποστολή: Στράτος Κερσανίδης\nΗ πλήρως αναμορφωμένη πλατεία Ταξίμ, χωρίς αυτοκίνητα πλέον αφού έχουν υπογειοποιηθεί οι δρόμοι, υποδέχεται τους επισκέπτες της Κωνσταντινούπολης η οποία βρίσκεται σε οικοδομικό οργασμό. Σε πολλά σημεία της πόλης, κτίρια γκρεμίζονται και δίνουν τη θέση τους σε «μοντέρνες» κατασκευές οι οποίες σηματοδοτούν την «ανάπτυξη» όπως την εννοεί η κυβέρνηση Ερντογάν. Το πάρκο Γκεζί που η σχεδιαζόμενη από την κυβέρνηση καταστροφή του, πυροδότησε το προηγούμενο διάστημα μία αληθινή εξέγερση, σε τίποτα δε θυμίζει τις μέρες εκείνες. Λίγο πιο πέρα σε κινηματογράφους της περίφημης οδού Ιστικλάλ, γινόταν για 15 μέρες οι προβολές των ταινιών που πήραν μέρος στο 33ο Διεθνές Φεστιβάλ Κινηματογράφου της Κωνσταντινούπολης.\nΜε περισσότερες από 200 ταινίες στα διάφορα τμήματά του και με ένα αφιέρωμα στα 100 χρόνια του τούρκικου κινηματογράφου, το φεστιβάλ ολοκλήρωσε τις προβολές του την περασμένη Κυριακή. Η λαμπρή τελετή λήξης πραγματοποιήθηκε το Σάββατο με την απονομή των βραβείων και την προβολή της ταινίας η οποία κέρδισε τη Χρυσή Τουλίπα στο Διεθνές Διαγωνιστικό τμήμα.\nΦέτος ήταν σειρά της Νορβηγίας να βραβευτεί με την ταινία του Έσκιλ Βογκτ, «Τυφλή» (Blind). Με σουρεαλιστική διάθεση και χιούμορ, ο Βογκτ έχει ως ηρωίδα μία τυφλή συγγραφέα. Αυτό όμως που μας ενδιαφέρει είναι πως στη διεύθυνση φωτογραφίας είναι ο Θύμιος Μπακατάκης, διευθυντής φωτογραφίας του «Κυνόδοντα».\nΤο Μεγάλο Βραβείο της κριτικής επιτροπής (Αργυρή Τουλίπα), πρόεδρος της οποίας ήταν ο ιρανός Ασγκάρ Φαρχαντί (Το παρελθόν), κέρδισε η «Παπούσα» από την Πολωνία, των Γιοάνα Κος-Κράουζε και Κριστόφ Κράουζε, μια ταινία για τη ζωή της πρώτης Ρομά ποιήτριας που δημοσίευσε ποιήματά της.\nΤο σινεμά της γείτονος\nΑν με δυο λέξεις θέλουμε να χαρακτηρίσουμε το σύγχρονο τουρκικό κινηματογράφο, αυτές θα είναι πολυσυλλεκτικότητα και πολυμορφία. Αυτό τουλάχιστον προκύπτει από την ποικιλία των θεμάτων, των αναζητήσεων και των προβληματισμών που είχα την ευκαιρία να διακρίνω στις ταινίες που είδα.\nΕίδα ταινίες με έντονο το πολιτικό στοιχείο, αστυνομικές, καθημερινής κοινωνικής πραγματικότητας, ανθρωπίνων και οικογενειακών σχέσεων, με χιούμορ, με διάθεση αλληγορική.\nΙδιαίτερη εντύπωση μου έκανε το γεγονός πως πολλές από αυτές «μιλούσαν» κουρδικά, και το σημειώνω επειδή δεν πάει πολύς καιρός που η κουρδική γλώσσα ήταν απαγορευμένη στην Τουρκία. Για μια ακόμη φορά επιβεβαιώνεται η αντιφατικότητα που υπάρχει στην πολιτική σκηνή της χώρας, η οποία δυσκολεύει τις εύκολες προσεγγίσεις και τις απλοποιήσεις των όσων συμβαίνουν εκεί. Από τη μια ο Ερντογάν επιτρέπει στους Κούρδους να μιλούν τη γλώσσα τους, συγκρούεται με το στρατιωτικό κατεστημένο και τη ίδια στιγμή εγκαθιδρύει ένα καθεστώς «καλυμμένης δικτατορίας», όπως που το χαρακτήρισε μία φίλη που ζει στη Τουρκία, με έντονα ισλαμικά στοιχεία υπονομεύοντας τον κοσμικό χαρακτήρα του τουρκικού κράτους.\nΚαι ενώ ο τούρκος πρωθυπουργός, ο οποίος απαγορεύει το you tube και το twitter, κερδίζει πανηγυρικά τις πρόσφατες τοπικές εκλογές, υπάρχει ένα κόσμος που αντιδρά. Είναι εκείνοι οι άνθρωποι που ζητούν τον εκσυγχρονισμό αλλά πάνω απ’ όλα τον εκδημοκρατισμό της χώρας, που μάχονται για τα ανθρώπινα δικαιώματα και για την ισονομία. Είναι οι ίδιοι άνθρωποι που βρέθηκαν στο φεστιβάλ, παρακολούθησαν ταινίες, χειροκρότησαν, προβληματίστηκαν.\nΟ Ταϊφούν Πιρσελίμογλου ο σκηνοθέτης που κέρδισε τη Χρυσή Τουλίπα το 2010 με την ταινία «Μαλλιά», ήταν ο φετινός νικητής με την ταινία «Δεν είμαι αυτός» (Ben o degilim). Ο ήρωάς του, ο Νιχάτ, είναι ένας άνθρωπος που θέλει να είναι κάποιος άλλος. Ο Πιρσελίμογλου, που εξερευνά το θέμα της ταυτότητας, κάτι που τον απασχολούσε πάντοτε, όπως είπε, κέρδισε και το βραβείο σεναρίου.\nΌμως η ταινία είχε και… Έλληνα νικητή! Το Γιώργο Κουμεντάκη ο οποίος κέρδισε το βραβείο μουσικής! Η φωτογραφία είναι ου Ανδρέα Σινάνου, ενώ ανάμεσα στους παραγωγούς συναντάμε και τους Νίκο Μουστάκα και Κωνσταντίνα Σταυριανού.\nΤο βραβείο σκηνοθεσίας κέρδισε ο Ονούρ Γιουνλιού για την εξαιρετική αστυνομική ταινία, «Ας αμαρτήσουμε» (Itirazim var). Ένα εξαιρετικό νουάρ, με καυστικό χιούμορ και πρωταγωνιστή έναν ιμάμη ο οποίος εξερευνά ένα έγκλημα. Για την ίδια ταινία ο πρωταγωνιστής Σερκάν Κεσκίν κέρδισε το βραβείο ερμηνείας.\nΗ Αργυρή Τουλίπα απονεμήθηκε στην ταινία «Κάποτε» (He bu tune bu), με θέμα την εκμετάλλευση των φτωχών Κούρδων εργατών γης.\nΜε ιδιαίτερη επιτυχία έγιναν οι προβολές των ελληνικών ταινιών που πήραν μέρος σε διάφορα –μη διαγωνιστικά- τμήματα του Φεστιβάλ.\nΕίχα να ευκαιρία να το διαπιστώσω ιδίοις όμμασι στην περίπτωση της προβολής του «September», της Πέννυς Παναγιωτοπούλου. Το ίδιο συνέβη όμως και στην περίπτωση της ταινίας «Ο εχθρός μου», κατά δήλωση του ιδίου του Γιώργου Τσεμπερόπουλου, ο οποίος θα έφευγε αμέσως μετά για το Πεκίνο όπου θα συμμετείχε στο διαγωνιστικό τμήμα του φεστιβάλ της κινέζικης πρωτεύουσας. Ικανοποιημένος δήλωσε και ο Θέμης Πάνου, ο βραβευμένος πρωταγωνιστής της ταινίας του Αλέξανδρου Αβρανά «Miss Violence». Ιδιαίτερο ενδιαφέρον όμως έδειξε το τουρκικό κοινό για το ντοκιμαντέρ της ελληνοκύπριας Νίνας-Μαρίας Πασχαλίδου, «Κισμέτ», το οποίο αναφέρεται στην επιτυχία των τουρκικών σίριαλ στην Ελλάδα αλλά και στην επίδρασή τους στις μουσουλμανικές χώρες όπου προβάλλονται.\nΤο 33ο Διεθνές Φεστιβάλ Κινηματογράφου της Κωνσταντινούπολης τίμησε δύο μεγάλες προσωπικότητες του παγκόσμιου κινηματογράφου. Τον 89χρονο πολωνό σκηνοθέτη, Αντρέι Βάιντα (προβλήθηκε η τελευταία του ταινία «Βαλέσα, η δύναμη της ελπίδας»), καθώς και τον γεννημένο στο Βουκουρέστι το 1938, πολιτογραφημένο Γάλλο σκηνοθέτη αλλά κυρίως παραγωγό και διανομέα, Μαρίν Καρμίτζ, που έφερε το σινεμά τέχνης κοντά στο πλατύ κοινό.\nΟΙ ΝΕΕΣ ΤΑΙΝΙΕΣ Προβολή της ταινίας “Lurk” στον Αλέξανδρο


ICAP GROUP - Συνεχίζεται η ανοδική πορεία της αγοράς ελαστικών – ζαντών\nΣυνεχίζεται η ανοδική πορεία της αγοράς ελαστικών – ζαντών\nΟι πρόσφατες μεταβολές και οι προοπτικές εξέλιξης στην αγορά των ελαστικών για τροχοφόρα οχήματα παρουσιάζονται στην πέμπτη έκδοση της σχετικής κλαδικής μελέτης της ICAP, η οποία παράλληλα εξετάζει και την αγορά ζαντών (δεύτερης τοποθέτησης) για αυτοκίνητα.\nΚύριο γνώρισμα του κλάδου ελαστικών στη χώρα μας σήμερα είναι η απουσία εγχώριας παραγωγής, με αποτέλεσμα η αγορά να καλύπτεται εξ’ ολοκλήρου από εισαγωγές. Μέχρι το 1996 λειτουργούσε εργοστάσιο παραγωγής ελαστικών της Goodyear στη Θεσσαλονίκη, ενώ παλαιότερα υπήρχε και μονάδα παραγωγής της Pirelli στην Πάτρα.\nΒασικό χαρακτηριστικό του κλάδου είναι η ανομοιογένεια η οποία παρατηρείται στο μέγεθος των εισαγωγικών επιχειρήσεων ελαστικών, καθώς από τη μία πλευρά δραστηριοποιούνται εταιρείες μεγάλου μεγέθους (συμπεριλαμβανομένων θυγατρικών γνωστών πολυεθνικών), οι οποίες καλύπτουν το μεγαλύτερο κομμάτι της εγχώριας αγοράς και, από την άλλη πλευρά υπάρχουν πολλές μικρότερες επιχειρήσεις που καλύπτουν περιορισμένο μέρος της κατανάλωσης.\nΑρκετές εισαγωγικές επιχειρήσεις ελαστικών ασχολούνται και με την εισαγωγή και εμπορία ζαντών και γενικότερα ειδών αυτοκινήτου και μοτοσικλέτας. Στη χώρα μας διατίθενται περισσότερα από 90 εμπορικά σήματα ελαστικών τα οποία αφορούν πολυδιαφημισμένα προϊόντα πολυεθνικών εταιρειών έως ελαστικά “ιδιωτικής ετικέτας” (private brands) τα οποία παράγονται για λογαριασμό μεγάλων ευρωπαϊκών εμπορικών επιχειρήσεων. Επίσης, οι εισαγωγείς μπορούν να εισάγουν περισσότερα του ενός εμπορικά σήματα ελαστικών. Υπάρχουν βεβαίως και τα αναγομωμένα ελαστικά που καλύπτουν πολύ μικρό τμήμα της αγοράς και προορίζονται κυρίως για φορτηγά και λεωφορεία.\nΌσον αφορά στις ζάντες για αυτοκίνητα, η εγχώρια παραγωγή είναι αμελητέα με αποτέλεσμα η ζήτηση να καλύπτεται ουσιαστικά από εισαγόμενα προϊόντα. Επισημαίνεται ότι λίγες είναι οι επιχειρήσεις που ασχολούνται αποκλειστικά με το συγκεκριμένο προϊόν, ενώ συνηθέστερο είναι το φαινόμενο να εμπορεύονται από κοινού ζάντες και ελαστικά αυτοκινήτων. Επίσης, αρκετοί από τους εισαγωγείς ζαντών δραστηριοποιούνται γενικότερα στα ανταλλακτικά αυτοκινήτων. Στην αγορά διατίθενται περισσότερα από 60 εμπορικά σήματα, πρόκειται δε κυρίως για ζάντες από αλουμίνιο που τοποθετούνται σε επιβατικά αυτοκίνητα μετά την αγορά του οχήματος (δεύτερη τοποθέτηση).\nΗ συνολική εγχώρια αγορά ελαστικών για τροχοφόρα οχήματα κινήθηκε ανοδικά (ως προς την ποσότητα) την περίοδο 1999-2005, με μέσο ετήσιο ρυθμό μεταβολής 7,9%. Ειδικότερα, το 2005 η συνολική αγορά ελαστικών αυξήθηκε κατά 3,5% σε σχέση με το 2004.\nΑναφορικά με τη διάρθρωση της αγοράς για το 2005, ποσοστό 67,4% της εγχώριας κατανάλωσης καλύφθηκε από ελαστικά επιβατικών αυτοκινήτων. Ακολούθησαν τα ελαστικά για δίκυκλα, τα οποία κάλυψαν το 16,3% της συνολικής αγοράς το ίδιο έτος.\nΗ εγχώρια αγορά ζαντών δεύτερης τοποθέτησης για αυτοκίνητα, παρουσίασε διαχρονική άνοδο την περίοδο 1999-2005 με μέσο ετήσιο ρυθμό μεταβολής 9,8%, ειδικότερα δε το 2005 αυξήθηκε κατά 2,1% σε σύγκριση με το προηγούμενο έτος. Το μεγαλύτερο μέρος της συγκεκριμένης αγοράς αφορά ζάντες για επιβατικά αυτοκίνητα και ακολουθούν με μικρό ποσοστό οι ζάντες για ελαφρά φορτηγά και 4x4.\nΟι βασικοί παράγοντες που επηρεάζουν τη συχνότητα αντικατάστασης των ελαστικών, είναι η φθορά που προκαλείται από τα διανυθέντα χιλιόμετρα, η διάρκεια χρήσης, καθώς και οι υψηλές θερμοκρασίες που επικρατούν στη χώρα μας σε συνδυασμό με την κατάσταση των οδοστρωμάτων. Επίσης, η ζήτηση για τα εξεταζόμενα προϊόντα συνδέεται άμεσα με την εξέλιξη και τη διαμόρφωση του στόλου των κυκλοφορούντων οχημάτων. Σύμφωνα με τα στοιχεία της ΕΣΥΕ, ο συνολικός στόλος των οχημάτων που κυκλοφορούν στη χώρα μας (εκτός μοτοποδηλάτων) αυξήθηκε την περίοδο 1994-2005 με μέσο ετήσιο ρυθμό μεταβολής 6,3%.\nΌσον αφορά στις ζάντες δεύτερης τοποθέτησης, κυριότερος παράγοντας ζήτησης είναι η βελτίωση της εμφάνισης του αυτοκινήτου αλλά και των οδικών του χαρακτηριστικών. Η ζήτησή τους επηρεάζεται σε μεγάλο βαθμό και από την τιμή πώλησης, σε συνδυασμό με το διαθέσιμο εισόδημα των κατόχων οχημάτων. Θετική επίδραση στην εξέλιξη της ζήτησης των συγκεκριμένων προϊόντων έχει και η ανάπτυξη του τομέα της βελτίωσης των αυτοκινήτων.\nΤα βουλκανιζατέρ αποτελούν τα κύρια κανάλια διάθεσης ελαστικών και ζαντών, παράγοντες δε της αγοράς εκτιμούν ότι τα συγκεκριμένα καταστήματα καλύπτουν τουλάχιστον το 90% των συνολικών πωλήσεων.\nΣύμφωνα με τις ισχύουσες συνθήκες και τάσεις, εκτιμάται ότι η συνολική αγορά ελαστικών θα παρουσιάσει ελαφρά ανοδική τάση κατά το 2006, γεγονός που αναμένεται να είναι πιο έντονο στις κατηγορίες ελαστικών τα οποία προορίζονται για επιβατικά αυτοκίνητα. Η αγορά ζαντών δεύτερης τοποθέτησης για αυτοκίνητα εκτιμάται ότι την ίδια περίοδο θα παρουσιάσει στασιμότητα σε σχέση με το 2005.


ΕΞΙΣΛΑΜΙΣΜΕΝΟΣ ΑΜΕΡΙΚΑΝΟΣ ΕΠΙΤΕΘΗΚΕ ΜΕ ΤΣΕΚΟΥΡΙ ΣΕ ΑΣΤΥΝΟΜΙΚΟΥΣ ΣΤΗ ΝΕΑ ΥΟΡΚΗ - Εξάψαλμος\nPost published:27 Οκτωβρίου 2014\nΑμερικανός εξισλαμισμένος εξτρεμιστής επιτέθηκε με τσεκούρι την Πέμπτη σε 4 νεαρούς αστυνομικούς στην γειτονιά Queens στη Νέα Υόρκη .\nΟ ένας από αυτούς δέχτηκε τσεκουριά στο πίσω μέρος του κρανίου και βρίσκεται σε κρίσιμη κατάσταση. Ένας δεύτερος επίσης τραυμασθίσθηκε από το ίδιο φονικό όργανο. Οι άλλοι δυο αστυνομικοί πρόλαβαν και πυροβόλησαν τον δράστη ο οποίος και σκοτώθηκε. Μια γυναίκα περαστική χτυπήθηκε από εξοστρακισμό σφαίρας και μεταφέρθηκε στο νοσοκομείο όπου η κατάστασή της χαρακτηρίζεται σταθερή.\nΟ ισλαμιστής ταυτοποιήθηκε και πρόκειται για τον 32 χρονο Zale Thompson, ο οποίος ασπάσθηκε το Ισλάμ πρόσφατα και αμέσως ριζοσπατικοποιήθηκε σε “μοναχικό λύκο”. Δημοσίευε σε YouTube και Facebook εξτρεμιστικές θέσεις θρησκευτικο-ιστορικού περιεχομένου αλλά και με ρατσιστικό υπόβαθρο. Προπαγάνδιζε το Τζιχάντ. (les echos)\nΚαι μόνο η φωτογραφία του προφίλ του στο facebook που απεικονίζει έναν γενειοφόρο που κρατάει σπαθί, όπλο και ακόντιο είναι ενδεικτική. Ακόμα περιέχει αναρτήσεις στην αραβική γλώσσα που καλεί σε μάχη.\nPrevious Post“Αχμέτ πάρε τα δυο κράτη στην Κύπρο και βάλτα εκεί που ξέρεις”! Ποιος το γράφει στον Νταβούτογλου\nNext PostΗ ΑΥΣΤΡΙΑ ΚΛΕΙΝΕΙ 300 ΤΖΑΜΙΑ ΕΝΩ ΑΥΞΑΝΟΝΤΑΙ ΟΙ ΑΝΤΙΔΡΑΣΕΙΣ ΚΑΤΑ ΤΟΥ ΙΣΛΑΜ ΣΤΗΝ ΕΥΡΩΠΗ\nΜεγάλο σόκ από βυζαντινό νεκροταφείο στο κέντρο της Κωνσταντινούπολης


Κινηματογράφος «Ελληνίς»: «Η μέθοδος των Γουίλιαμς» Τρίτη και Τετάρτη - AgrinioPress\nΚινηματογράφος «Ελληνίς»: «Η μέθοδος των Γουίλιαμς» Τρίτη και Τετάρτη\nΗ προγραμματισμένη παιδική θεατρική παράσταση για την Τετάρτη αναβάλλεται λόγω καιρικών συνθηκών\nPressRoom Send an email 14/06/2022 , 13:50\nΑπό τον Δήμο Αγρινίου γίνεται γνωστό ότι η προγραμματισμένη παιδική θεατρική παράσταση, για την Τετάρτη 15 Ιουνίου, στο πρόγραμμα του «Ελληνίς» αναβάλλεται λόγω καιρικών συνθηκών. Στη θέση της θα προβληθεί η ταινία King Richard – «Η μέθοδος των Γουίλιαμς» του Ρεϊνάλντο Μάρκους Γκριν, η οποία θα προβληθεί και την Τρίτη.\nΗ αληθινή ιστορία του πατέρα των Βένους και Σερένα Γουίλιαμς που πεισματικά ανέδειξε τις κόρες του πρωταθλήτριες στο τένις.\nΟσκαρ Α’ Ανδρικού Ρόλου για τον Γουίλ Σμιθ.\nΚάθε Κυριακή και Τετάρτη δύο εισιτήρια στην τιμή του ενός.


Πώς να μάθετε να ακούτε και να κατανοείτε το σώμα σας » Πύλη Υγείας / Ιατρική & Υγεία / Ιατρικά άρθρα και ειδήσεις\nΠώς να μάθετε να ακούτε και να κατανοείτε το σώμα σας\nΌταν το σώμα μας στέλνει προειδοποιητικά μηνύματα σχετικά με την ασθένεια, προσπαθούμε να καταστείλει τις ταμπλέτες τους, δεν προσπαθεί να προσδιορίσει την αιτία του «προβλήματος». Γιατί η συνείδηση αγνοεί τα σημάδια κλήσης; Η υγεία δεν θα έβλαπτε, εάν αντιμετωπίσαμε το σώμα τόσο προσεκτικά όπως, για παράδειγμα, με ένα αυτοκίνητο.\nΔυστυχώς, κανείς δεν μας διδάσκει να αναγνωρίζουμε τα σήματα που μας δίνει το σώμα. Αλλά αυτό δεν είναι μόνο ένα εργαλείο που μας δίνει την ευκαιρία να ζήσουμε τη ζωή, το σώμα μας μπορεί να επηρεάσει τα γεγονότα της ζωής μας, και μερικές φορές αρκετά ενεργά! Και για να μπορέσουν οι αλλαγές να πάνε προς τη σωστή κατεύθυνση, πρέπει κανείς να γνωρίζει τους νόμους, βασιζόμενος στο οποίο ενεργεί το σώμα.\n- Πώς να μάθεις να καταλαβαίνεις το σώμα σου;\n- Πώς να ξεκινήσετε διάλογο μαζί του;\n- Ποιες είναι οι δυνατότητές του;\n- Πώς να προσαρμόσετε το σενάριο ζωής σας;\n- Πώς να λύσετε αποτελεσματικά τα προβλήματα και να αντιμετωπίσετε τις ασθένειες;\n- Πώς να λαμβάνετε υπόψη την ατομικότητά σας στη διατροφή, την άσκηση, την επίτευξη των στόχων της ζωής και την επίτευξη αξιών;\n- Με ποιους κανόνες και νόμους για την οικοδόμηση σχέσεων με το σώμα σας, με την ίδια τη ζωή, να είστε υγιείς και ευτυχισμένοι;\nΔεδομένου ότι μας λέει το σώμα μας, και το δίπλωμα αυτό σε ένα συνεκτικό σύνολο, μπορούμε να επανασυνδεθεί με τις ανάγκες, τις συγκρούσεις, τα συναισθήματα και τις αποτυχίες μέσα μας - όλα αυτά δεν εκδηλώνεται ανοιχτά, ακόμη και αρνήθηκε, και ως εκ τούτου, περνά μέσα από το σώμα. Για να ξαναγνωρίσουμε αυτά τα μέρη των εαυτών μας που ήταν άγνωστα σε εμάς ή απροσπέλαστα - είναι η ίδια μια θεραπεία. Αυτή είναι μια μεγάλη ευκαιρία για αλλαγή: το ίδιο το σώμα μας παρέχει όλα τα απαραίτητα μέσα για να γνωρίσουμε βαθύτερα τον εαυτό μας.\nΣτο σώμα μας υπάρχουν πληροφορίες για όλα όσα μας συνέβησαν, για κάθε εκδήλωση, για τις σκέψεις και τα συναισθήματα που τον συνοδεύουν. Έτσι, το παρελθόν δεν πάει πουθενά - παραμένει μέσα μας με μια κυριολεκτική έννοια, σαν να καταγράφεται σε μια ταινία.\nΟι αιτίες της νόσου σχετίζονται με κάποιο είδος θλίψης, μια αποστροφή για τον εαυτό σας και τις αληθινές σας σκέψεις και συναισθήματα. Όταν αισθανόμαστε πόνο - είναι δυσάρεστο, φέρνει πόνο και η ψυχή αρχίζει να υπερασπίζεται. Στο υποσυνείδητο επίπεδο, διατάζουμε τους εαυτούς μας να μην αισθανόμαστε πόνο, ερεθίζουμε κάποιο μέρος της ψυχής. Όμως, η ψυχή και το σώμα είναι αλληλένδετα, και επειδή ο εγκέφαλος δίνει την εντολή «kill» και το αντίστοιχο μέρος του σώματος, καθώς και τις αρμόδιες αρχές. Ως αποτέλεσμα, προκύπτει μια εστία τάσης και, ως εκ τούτου, συμφόρηση, κακή κυκλοφορία, τη διατροφή των ιστών και άλλες κανονικές διαδικασίες της ζωής. Η ασθένεια αρχίζει.\nΜε επίκεντρο το άρρωστο όργανο ή μέρος του σώματος, μπορείτε να εισάγετε διαισθητικά τις πληροφορίες σχετικά με τους λόγους που δικαιολογούν το «μούδιασμα», αυτή είναι η αλήθεια, υποκείμενη αιτία της ασθένειας.\nΤο δικό μας σώμα μπορεί να είναι ένα ζωτικό εργαλείο για την επίλυση των ψυχολογικών προβλημάτων, αλάνθαστη οδηγός μέσα στο λαβύρινθο του ασυνείδητου μας.\nΔεν υπάρχουν πάντα ψυχολογικά προβλήματα που κρύβονται μέσα. Μερικές φορές συσσωρεύονται τόσο πολύ που ξεφεύγουν. Μιλώντας με επαγγελματικούς όρους, υπάρχουν τα λεγόμενα προβλήματα σωματοποίησης.\nΣωματοποίησης - μια αντανάκλαση των ψυχολογικών προβλημάτων λόγω ασθενείας, κάτι που πολλοί φαινόταν να συνηθίσει, δυστυχώς. Αν έχετε κάτι καταπιέζει το εσωτερικό, με ένα πολύ μεγάλο χρονικό διάστημα, ή πολύ ευαίσθητο, τότε το πρόβλημα θα είναι σύντομα γίνεται αισθητή από την επιδείνωση της υγείας σας (και όχι απαραίτητα ψυχική). Το κεφάλι, το στομάχι, η καρδιά αρχίζει να βλάπτει, τα άλματα πίεσης. Σε γενικές γραμμές, το σωρό των σωματικές ασθένειες οι οποίες συχνά ένα άτομο περνά, ένα προς ένα όλα τα δωμάτια, από τον χειρουργό στο γυναικολόγο, και τα αποτελέσματα - μηδέν.\nΠαρακάτω είναι μερικά πρακτικά βήματα για να δημιουργήσετε σχέσεις με το δικό σας σώμα.\nΤι γίνεται με μια καλή συζήτηση με το σώμα σας; Τον ρώτησες ποτέ, τι σκέφτεται για το τι κάνεις ή δεν τον κάνεις; Τώρα, εισέρχεστε σε μια συνειδητή σχέση με το σώμα σας, πρώτα φανταστείτε την επιθυμητή εικόνα του. Με βάση τις δικές σας ειλικρινείς πληροφορίες, θα εργαστείτε με τις εσωτερικές σας πεποιθήσεις.\nΠάρτε αυτή τη συζήτηση για περίπου είκοσι λεπτά. Βρείτε ένα μέρος όπου δεν θα διαταραχθείτε.\nΚαθίστε σε μια άνετη καρέκλα, ενεργοποιήστε την απαλή χαλαρωτική μουσική. Και μετά αναρωτηθείτε τις ακόλουθες ερωτήσεις:\n- Πόσο αντιλαμβάνεστε τις δυνατότητες του σώματός σας;\n- Είναι σε καλή κατάσταση;\n- Σας αρέσει το φαγητό που τρώτε;\n- Έχετε αρκετή ξεκούραση;\n- Αισθάνεσαι ότι αγαπάς το σώμα σου, φροντίζεις, δίνεις την οφειλή;\n- Τι εικόνες έρχονται στο μυαλό σας όταν σκέφτεστε για το σώμα σας;\n- Καταγράψτε λεπτομερώς τι κάνατε πριν για να φέρετε το σώμα σας στο επιθυμητό επίπεδο.\n- Πώς τότε σχετίζεται το σώμα σας με αυτό: καρδιά, γαστρεντερική οδό, κεφαλή, ποια ήταν η γενική κατάσταση της υγείας σας;\n- Εκτιμήστε από την παρούσα θέση, πόσο οι παραπάνω μέθοδοι ήταν απαραίτητες και χρήσιμες στο σώμα σας.\n- Και, τέλος, πείτε στο σώμα σας όλα όσα σκέφτεστε.\n- Τι νομίζετε ότι το σώμα σας θα μπορούσε να σας πει;\nΤο σώμα μας είναι μια αποθήκη πολύ προσιτών πληροφοριών. Αν συντονιστείτε με αυτό σε ένα κύμα, θα σας πει όταν χρειάζεστε ανάπαυση, και όταν είστε στην αγάπη και την εκτίμηση.\nΑφού ακούσατε τη σοφία του σώματός σας, θα μάθετε ποιες είναι οι ανάγκες του για να επιτευχθεί η επιθυμητή φυσική κατάσταση. Το σώμα σας είναι φίλος σας, υπό την προϋπόθεση ότι υποστηρίζετε και αυτή τη φιλία. Για να γίνει αυτό, καλείτε να κάνετε την ακόλουθη άσκηση.\nΤεχνική "Αλλάξτε τη διάθεση με τη βοήθεια του σώματος"\nΘυμηθείτε όταν ήσασταν τελευταίος αναστατωμένος, καταθλιπτικός ή αναστατωμένος από κάποια απώλεια. Φανταστείτε και αισθανθείτε πώς ήταν τότε το σώμα. Οι ώμοι χαμηλώνονται, το στήθος πιέζεται, σαν να προστατεύετε την καρδιά από τον πόνο; Έχεις χαμηλώσει τα μάτια σου; Αν ένας φίλος ή σύντροφος σας άναψε, έκανε αυτό το άγγιγμα να σας βοηθήσει τουλάχιστον λίγο, αισθάνεστε λιγότερο μόνος; Μπορείτε να πάρετε μια βαθιά ανάσα; Η σωματική άνεση επηρεάζει τη συναισθηματική κατάσταση;\nΕάν είστε αναστατωμένοι ή καταθλιπτικοί τώρα, ισιώστε, αλλά μην τεντώνετε τον εαυτό σας. Σηκώστε και αραιώστε το στήθος σας για να ισιώσετε τους ώμους σας. Σηκώστε το κεφάλι σας, στη συνέχεια κοιτάξτε πάνω στο ανώτατο όριο, ρίχνοντας το κεφάλι σας πίσω.\nΕάν δεν ανησυχείτε για τη θλίψη, αλλά για άλλα συναισθήματα, μπορείτε να δοκιμάσετε μια άλλη άσκηση. Ακόμα κι αν αυτή τη στιγμή δεν θυμώσει ή απογοητευμένοι, μπορείτε να καλέσετε το συναίσθημα, παρουσιάζοντας κάποιον ή κάτι που σας παίρνει πραγματικά θυμωμένος ή δημιουργεί φόβο. Φανταστείτε αυτό όσο το δυνατόν πιο πραγματικό. Νιώστε πραγματικά. Τότε παρατηρήστε πώς αναπνέετε. Η αναπνοή έγινε σύντομη και ρηχή; Η καρδιά μου χτυπά άγρια; Αυτές είναι μερικές από τις φυσικές αισθήσεις που συνοδεύουν τον θυμό ή τον ερεθισμό. Τώρα, αναπνεύστε βαθιά και αργά (το κάνουμε συνειδητά): Πάρτε μια βαθιά ανάσα στην κοιλιά, το στήθος, και στη συνέχεια αφήστε αργά τον αέρα. Κάντε την άσκηση έως ότου κάθε κύκλος αναπνοής είναι αβίαστη. Παρατηρήστε, αφού κάνετε μια φυσική αλλαγή, έχετε καθησυχαστεί συναισθηματικά. Χρησιμοποιήσατε το σώμα σας για να εργαστείτε στη συνείδηση.\nΤεχνική "Πώς χάσατε το σώμα σας;"\nΥπάρχουν πολλοί λόγοι για τους οποίους έγιναν "χωρίς σκλάβωση". Σταματήστε και σκεφτείτε τι συνέβαλε σε αυτό στη ζωή σας.\nΘρησκευτική πρόταση. Τι λέει η θρησκεία της οικογένειάς σας για το σώμα; Είναι κάτι το επαίσχυντο ή όχι; Είναι το σώμα μια ευλογία ή μια κατάρα; Θεωρείται ότι ορισμένα τμήματα του σώματος είναι αποδεκτά, ενώ άλλα δεν μπορούν καν να αναφερθούν; Θεωρείται ότι το πνεύμα είναι υψηλό και καλό, και το σώμα είναι χαμηλό και κακό;\nΚακομεταχείριση και βία. Έχετε υποβληθεί σε σκληρή φυσική θεραπεία; Σεξουαλική βία; Αυτό σας έκανε να μισείτε το σώμα σας ως αντικείμενο εγκληματικότητας, θέλετε να το αφήσετε; Έχετε κάνει το σώμα σας (ή οποιαδήποτε μέρη του) να μην είναι ευαίσθητο στον πόνο, να αντέχει, να προσαρμοστεί, να συνηθίσετε; Ίσως ξυλοδαρμό ή βιασμός σας έκανε να λιώσετε με το σώμα, "αφήστε" αυτό; Έχετε την πεποίθηση ότι το σώμα είναι πηγή πόνου και αβοήθειας, και όχι ευχαρίστηση και δύναμη;\nΚοινωνικοί κανόνες. Όταν μεγαλώσατε, η οικογένειά σας έλαβε στοργικές πινελιές ή η σωματική επαφή ελαχιστοποιήθηκε; Μήπως ο αυνανισμός απαγορεύτηκε ή επιτρέπεται; Πώς αξιολόγησε η κοινωνική σας ομάδα τις εξωτερικές εκδηλώσεις οικειότητας - όπως οι κακοί τρόποι ή η αναμενόμενη συμπεριφορά; Μήπως οι άνθρωποι περήφανοι για το σώμα τους ή προσπάθησαν να το κρύψουν; Έχουν κρατήσει τους εαυτούς τους στο χέρι ή απελευθερώθηκαν; Το σεξ θεωρήθηκε φυσικό και ευχάριστο ή κάτι που περιφρονούσε, αλλά υπομείνει; Ήταν οι γυναίκες που εξέφραζαν τη λύπη τους για την εμμηνόρροια, την εγκυμοσύνη και τον τοκετό, όπως την κατάρα τους, ή τις θεωρούσαν διακοπές της ζωής;\nΤραυματισμός. Μπήκατε σε ένα σοβαρό αυτοκινητιστικό ατύχημα; Ήταν θύμα ληστείας, βίας, απαγωγής; Ήσασταν σοβαρά χειρουργικός; Ήσασταν σε πόλεμο; Έχετε μια τόσο οδυνηρή και τρομερή εμπειρία που τα συναισθήματα έγιναν αφόρητα; Θυμάσαι ακόμα κάποια πράγματα, τα αποφεύγεις;\nΚρασιά. Έχετε βλάψει κάποιον, ακόμη και ακούσια; Σκοτώσατε έναν άνθρωπο ή ένα ζώο, τουλάχιστον τυχαία; Έχετε χτυπήσει ποτέ κάποιον που είναι μικρότερος ή ασθενέστερος; Θέλατε να αφήσετε το σώμα που προκάλεσε βλάβη;


Στην Ηλεία ετοιμάζεται το πρώτο ελληνικό Wine Spa Resort – FoodsCross\nΣε περίπου ένα χρόνο θα ανοίξει τις πύλες του στην Ηλεία το πρώτο wine spa resort της Ελλάδας για να διαδώσει μερικά από τα καλύτερα κρυμμένα μυστικά της Πελοποννήσου.\nΈλληνας επιχειρηματίας με δραστηριότητα στην Αμερική, επιστρέφει στις ρίζες του για να δημιουργήσει ένα πολυτελές θεματικό θέρετρο που συνδυάζει τη μαγεία της ψιλής αμμουδιάς της παραλίας του Κασσιδιάρη με τα μεθυστικά κρασιά των γειτονικών οινοποιείων.\nΤο περιοδικό Αθηνόραμα δημοσίευσε πρόσφατα μια σειρά από φωτορεαλιστικές απεικονίσεις με αφορμή τη συνάντηση του δημοσιογράφου του Δημήτρη Σταθόπουλου με το εμπνευστή του resort, Χρήστο Κασσαρή.\n«Η Πελοπόννησος αποτελεί το δρόμο του κρασιού για την Ελλάδα. Το 29% των οινοποιείων της χώρας βρίσκεται εδώ με 1.208 ετικέτες. Το αμπέλι, ως κύρια αναφορά, σηματοδοτεί όχι μόνο τον τόπο αλλά και την καθημερινή ζωή, την κουλτούρα, τις παραδόσεις, τη διατροφή και τη φιλοξενία. Η έμπνευση για την ανάπτυξη του θεματικού πυρήνα προέκυψε από το συγκεκριμένο φυσικό τοπίο της περιοχής της Αμαλιάδας: η θέα, το φως, τα χρώματα και οι μυρωδιές του τόπου», εξηγεί ο εμπνευστής του εντυπωσιακού wine spa.\nTo interior design συνδέει το φωτεινό lifestyle βασισμένο στα υλικά και τα χρώματα της γης με το οινικό πάθος των καλλιεργητών σε έναν τόπο προικισμένο από τη φύση αλλά και με τεράστιο αρχαιολογικό ενδιαφέρον. Το concept υλοποιείται σε 25 στρέμματα όπου θα φιλοξενηθεί το πολυτελές resort με τις 80 σουίτες και το spa όπου οι θεραπείες με βάση το κρασί θα αναλάβουν να αναζωογονήσουν το σώμα και το πνεύμα των επισκεπτών του.\ntags: Anassa Ilis Wine Spa, Ευ ζην, Ηλία, Πελοπόννησος, Ταξίδι


Μπισκοτογλυκό με πτι μπερ και κρέμα σοκολάτας - Συνταγή από myTaste\nΜια πανεύκολη συνταγή για ένα, απλό, ανάλαφρο και υπέροχο γευστικά γλύκισμα\n300 γρ περίπου μπισκότα πτι μπερ\n1 κιλό γάλα φρέσκο, πλήρες + 300 γρ επιπλέον για τα μπισκότα\n4 αυγά 30 γρ βούτυρο\n150 γρ σοκολάτα κουβερτούρα με 50%-55% κακάο\nΧτυπάμε την κρέμα γάλακτος μαζί με την άχνη σε αφράτη σαντιγί και την απλώνουμε στη φόρμα πάνω από την κρέμασοκολάτας\nμπισκότα τύπου πτι-μπερμε επικάλυψη σοκολάτας. Ρίχνουμε την κρέμα γάλακτος σε μια κατσαρόλα και την τοποθετούμε στη φωτιά\nΧτυπάμε στο μίξερ την κρέμα ζαχαροπλαστικής με το γάλα καιΡίχνουμε μέσα τα σπασμένα μπισκότα σε κομματάκια\nΈνα υπέροχο γλυκό ψυγείου μεκρέμα, μπισκότα πτιμπερκαι επικάλυψη σοκολάτας. Σε μίξερ σε δυνατή ταχύτητα χτυπάτε τη κρέμα γάλακτος σε σφιχτή σαντιγί, την προσθέτετε στο μείγμα της κρέμας στιγμής και το ανακατεύετε πολύ απαλά να ενσωματωθούν τα υλικά\nΛιώνουμε το βούτυρο σε μια μικρή κατσαρόλα καιπροσθέτουμε το ζαχαρούχο γάλα. Αν μάλιστα έχουν και μπισκοτάκι μέσα, τόσο το καλύτερο\nΔιαλύουμε το κορν φλάουρ και το κακάο στο γάλα που κρατήσαμε. Αδειάζουμε σε μία στρώση την κρέμασοκολάτας\nΈνα υπέροχο, αφράτο και δροσερό γλύκισμα με στρώσεις μπισκότων, κρέμα. αρχάριους, που σίγουρα θα σας ενθουσιάσει με την ευκολία του και την\nΣυνεχίζουμεμε την υπόλοιπη κρέμακαιτελειώνουμεμεπτιμπερ βουτηγμένα σε γάλα. Αδειάζουμε το μείγμα στην κατσαρόλα με το υπόλοιπο γάλα καισυνεχίζουμε το ανακάτεμα πάνω στη φωτιά μέχρι να γίνει μια πηχτή κρέμα που κοχλάζει\nΜια συνταγή για ένα δροσερό μπισκοτογλυκό, με μπισκότα πτιμπερκαι στρώσεις κρέμας βανίλιας καισοκολάτας\nτσαγιού κρέμα γάλακτος σε σαντιγί και καλύπτετε το γλυκό σας. τσαγιού κρέμα γάλακτος. Το περιχύνετε προαιρετικά με σιρόπι σοκολάταςκαι το απολαμβάνετε\nΕύκολη τούρτα με μπισκότα πτιμπερκαι ανάλαφρη κρέμα μπανάνας . Μια γρήγορη, εύκολη, δροσερή καικαλοκαιρινή τούρτα με μπισκότα και ανάλαφρη κρέμα μπανάνας… Πηγή\nπάνω μια στρώση κρέμα πατισερί καισυνεχίζουμε την ίδια διαδικασία για. πήξουν και να γίνουν μια λεία κρέμα\nΕπαναλαμβάνετε για άλλη μια φορά τη διαδικασία βάζοντας πρώτα μια στρώση πτιμπερ, έπειτα μερικά ακόμη απ' τα κεράσια και τέλος το δεύτερο ποτήρι με την κρέμα ζαχαροπλαστικής\nτετράγωνα μπισκότα βουτύρου [πτιμπερ] *. EmailPrintΈνα σοκολατένιο γλυκό με βάση σοκολάταςμε μπισκότα, κρέμαμε υπέροχη γεύση και άρωμα καραμέλας και επικάλυψη γλάσο σοκολάτας